text:
पटना,दिल्ली आ दरभंगा मे प्राथमिक शिक्षा मे आ दूरस्थ रूपेँ मैथिलीक पाठन लेल अनशन केनिहार सभ एकटा पैघ षडयंत्रक हिस्सा भ' सकै छथि, मैथिलीक सिलेबस मे भ' रहल अन्यायक प्रति हिनकर सभक चुप्पी सएह सिद्ध करैए। मैथिलीक सिलेबसमे वएह जमीन्दारक जीवनी आ चारिटा परिवारक स्तरहीन ब्राह्मणवादी कथा-कविता-नाटक देल जाइत रहतै. ओइ भूपसभ लेल अनशन केलासँ मैथिलीकेँ भऽ रहल हर्जा आर बढ़बे करतै। मैथिलीक जातिवादी सिलेबसक खिलाफ अनशन मात्रसँ मिथिला राज्यक ब्राह्मणवादी आन्दोलनी सभक कलंक मेटा सकै छन्हि। पटना,दिल्ली आ दरभंगा मे प्राथमिक शिक्षा मे आ दूरस्थ रूपेँ मैथिलीक पाठन लेल अनशन केनिहार सभक कार्यकलाप जाधरि स्प्ष्ट नै भ' जाए, ओ सभ मूल धाराक एजेण्ट छथि सएह बुझबाक चाही,आ हुनका सभक प्रति ओही तरहक व्यवहार हेबाक चाही।
हकार (ओमप्रकाश झा) ८१म सगर राति दीप जरय कथा गोष्ठीक आयोजन देवघरमे २२ मार्च २०१४ शनि दिन भऽ रहल अछि। ई आयोजन देवघरमे बमपास टाउन स्थित "बिजली कोठी" नम्बर ३ मे संध्या ५ बजे सँ २२ मार्च २०१४ केँ शुरू भऽ कऽ २३ मार्चक भोर धरि हएत।
हकार (ओमप्रकाश झा)
८१म सगर राति दीप जरय कथा गोष्ठीक आयोजन देवघरमे २२ मार्च २०१४ शनि दिन भऽ रहल अछि। ई आयोजन देवघरमे बमपास टाउन स्थित "बिजली कोठी" नम्बर ३ मे संध्या ५ बजे सँ २२ मार्च २०१४ केँ शुरू भऽ कऽ २३ मार्चक भोर धरि हएत। अहाँ सभ कथाकार लोकनि सादर आमंत्रित छी।
गजेंद्र ठाकुर
पटना,दिल्ली आ दरभंगा मे प्राथमिक शिक्षा मे आ दूरस्थ रूपेँ मैथिलीक पाठन लेल अनशन केनिहार सभ एकटा पैघ षडयंत्रक हिस्सा भ' सकै छथि, मैथिलीक सिलेबस मे भ' रहल अन्यायक प्रति हिनकर सभक चुप्पी सएह सिद्ध करैए। मैथिलीक सिलेबसमे वएह जमीन्दारक जीवनी आ चारिटा परिवारक स्तरहीन ब्राह्मणवादी कथा-कविता-नाटक देल जाइत रहतै. ओइ भूपसभ लेल अनशन केलासँ मैथिलीकेँ भऽ रहल हर्जा आर बढ़बे करतै। मैथिलीक जातिवादी सिलेबसक खिलाफ अनशन मात्रसँ मिथिला राज्यक ब्राह्मणवादी आन्दोलनी सभक कलंक मेटा सकै छन्हि। पटना,दिल्ली आ दरभंगा मे प्राथमिक शिक्षा मे आ दूरस्थ रूपेँ मैथिलीक पाठन लेल अनशन केनिहार सभक कार्यकलाप जाधरि स्प्ष्ट नै भ' जाए, ओ सभ मूल धाराक एजेण्ट छथि सएह बुझबाक चाही,आ हुनका सभक प्रति ओही तरहक व्यवहार हेबाक चाही।
पटना,दिल्ली आ दरभंगा मे प्राथमिक शिक्षा मे आ दूरस्थ रूपेँ मैथिलीक पाठन लेल अनशन केनिहार सभ एकटा पैघ षडयंत्रक हिस्सा भ' सकै छथि, मैथिलीक सिलेबस मे भ' रहल अन्यायक प्रति हिनकर सभक चुप्पी सएह सिद्ध करैए। मैथिलीक सिलेबसमे वएह जमीन्दारक जीवनी आ चारिटा परिवारक स्तरहीन ब्राह्मणवादी कथा-कविता-नाटक देल जाइत रहतै. ओइ भूपसभ लेल अनशन केलासँ मैथिलीकेँ भऽ रहल हर्जा आर बढ़बे करतै। मैथिलीक जातिवादी सिलेबसक खिलाफ अनशन मात्रसँ मिथिला राज्यक ब्राह्मणवादी आन्दोलनी सभक कलंक मेटा सकै छन्हि। पटना,दिल्ली आ दरभंगा मे प्राथमिक शिक्षा मे आ दूरस्थ रूपेँ मैथिलीक पाठन लेल अनशन केनिहार सभक कार्यकलाप जाधरि स्प्ष्ट नै भ' जाए, ओ सभ मूल धाराक एजेण्ट छथि सएह बुझबाक चाही,आ हुनका सभक प्रति ओही तरहक व्यवहार हेबाक चाही।
मैथिलीक सिलेबसमे वएह जमीन्दारक जीवनी आ चारिटा परिवारक स्तरहीन ब्राह्मणवादी कथा-कविता-नाटक देल जाइत रहतै. ओइ भूपसभ लेल अनशन केलासँ मैथिलीकेँ भऽ रहल हर्जा आर बढ़बे करतै। मैथिलीक जातिवादी सिलेबसक खिलाफ अनशन मात्रसँ मिथिला राज्यक ब्राह्मणवादी आन्दोलनी सभक कलंक मेटा सकै छन्हि।
मिथिला यूनिवर्सिटी आ साहित्य अकादेमी मे जे भऽ रहल अछि सएह "मैथिल ब्राह्मण मात्र लेल मिथिला राज्य" मांगैबलाक मिथिला राज्यमे हएत, से जे शंका लोककेँ छै से असत्य नै छै।
साहित्य अकादेमी मैथिलीक पतन लेल जे काज केलक अछि आ कऽ रहल अछि तकरा मौन आ मुखर सम्बोधन केनिहारक संख्या आंगुर पर गानल जा सकैत अछि। "सगर राति दीप जरए" समानान्तर परम्पराक बौस्तु रहए तकर प्रयास हेबाक चाही, साहित्य अकादेमी पोषित मुख्यधारा लग ने लेखक छै आ ने पाठक आ ने प्रतिभा। ओकर इतिहास लेखन मे एहेन एहेन लोक आ पोथीक वर्णन भेटत जकर अस्तित्व नै भेटत, से मूल धारा अपन इतिहास लेखनमे कोनो गनती करबा लेल स्वतंत्र अछि । राधाकृष्ण चौधरी आ सुभाष चन्द्र यादवक संग कएल छ्लक विरोध ओइ धारामे नै भेलै, कारण ओ "स्टेटस को" समर्थित लोकक संगठन छै। साहित्य अकादेमीक गोष्ठी मूल धाराक लेल सगर रातिक गोष्ठी भऽ सकैए समानान्तर धाराक लेल नै।
शिव कुमार झा "टिल्लू"क "अंशु" आ बेचन ठाकुर जी क नाटक "ऊंच-नीच" ८१म सगर राति दीप जरय कथा गोष्ठीक आयोजन देवघरमे लोकार्पित हएत जे ब्राह्मणवादी समीक्षा आ रंगमंचपर अन्तिम मारक प्रहार हएत।
मैथिली आ मिथिलासँ प्रेम करैबला अधिसंख्यक समानान्तर परम्परा सम्बन्धी वर्ग आब "गरिखर" मुख्यधाराक डरे साहित्य अकादेमी गोष्ठीकेँ "सगर राति दीप जरए" केर मान्यता नै दऽ सकत।
मैथिलीक मूल "गरिखर" परम्परा मे २० टा लेखक छै आ पाठक एक्कोटा नै, ई बीस गोटा बीस ग्रुपमे विभक्त अछिो, सभ आपसमे कुकुड़ कटाउझ करैत रहैत अछि, मुदा विदेहक विरोधमे एक भऽ जाइत अछि आ साहित्य अकादेमीक पक्षमे भऽ जाइत अछि।
एकटा यएह संस्था छै जतऽ नन्दविलास राय सेहो जा सकै छथि आ जगदीश प्रसाद मण्डल सेहो। गुआहाटीक विद्यापति पर्व मे "मैथिल ब्राह्मण मात्र लेल मिथिला राज्य आ मैथिली भाषा" मांगैबला ब्राह्म्णवादी सभ जइ तरहें जगदीश प्रसाद मण्डल जीकेँ मुख्य अतिथि बनेबा पर जे निर्लज्जतापूर्ण हंगामा केने रहथि, वा दरभंगाक विद्यापति पर्व मे "नन्द विलास राय"केँ कवि सम्मेलनमे भाग नै लेबऽ देल गेल रहन्हि ई कहि कऽ जे के अहाँकेँ पोस्टकार्ड लिखि कऽ बजेने रहए!!! जँ समानान्तर परम्परा साहित्य अकादेमी गोष्ठीकेँ मान्यता नै दऽ रहल अछि तँ ऐ सँ मिथिलापर ई कलंक तँ दूर भेबे कएल जे हम सभ "स्टेटस कोइस्ट " छी, आब अधिसंख्यक वर्ग ओइ कुकृत्यसँ अपनाकेँ दूर करऽ चाहै छथि। मिथिला यूनिवर्सिटी आ साहित्य अकादेमी मे जे भऽ रहल अछि सएह "मैथिल ब्राह्मण मात्र लेल मिथिला राज्य" मांगैबलाक मिथिला राज्यमे हएत, से जे शंका लोककेँ छै से असत्य नै छै। मैथिली साहित्य आ इतिहास दू खण्डमे बँटि गेल अछि। लोक जेना गांधीजीक विरोध कऽ महान बनऽ चाहैए तहिना विदेहक विरोध कऽ सेहो। मैथिलीक मूल परम्परा मे २० टा लेखक छै आ पाठक एक्कोटा नै, ई बीस गोटा बीस ग्रुपमे विभक्त अछिो, सभ आपसमे कुकुड़ कटाउझ करैत रहैत अछि, मुदा विदेहक विरोधमे एक भऽ जाइत अछि।
साहित्य अकादेमीक गोष्ठीकेँ "सगर राति दीप जरए" केर मान्यता भेटै ओइ लेल कमलेश झा सन "कम्यूनिस्ट" आ ढेर रास "मैथिल ब्राह्मण मात्र लेल मिथिला राज्य आ मैथिली भाषा" मांगैबला ब्राह्म्णवादी (कम्यूनिस्ट ब्राह्मणवादी सेहो) अपस्यांत छथि। मुदा समानान्तर धाराक इतिहास लेखन मे साहित्य अकादेमीक गोष्ठीकेँ "सगर राति दीप जरए" केर मान्यता नै देल जा सकत। मूल धाराक इतिहास लेखन मे ओ साहित्य अकादेमीक गोष्ठी लेल संख्यामे "एक" नै "अनेक" संख्याक वृद्धि कऽ सकै छथि|
सुभाष चन्द्र यादवक "बनैत-बिगड़ैत", साहित्य अकादेमी आ ओकर पुरस्कार: साहित्य अकादेमीकेँ सुभाष चन्द्र यादवसँ भतबड़ी छै। मनुक्खक मनुक्खसँ भतबड़ी होइ छै, मुदा जखन कोनो संस्थाक मैथिली विभाग कोनो मनुक्खक खास संकीर्ण वर्गक कब्जामे चलि जाइ छै तखन ओ संस्था सेहो मनुक्खे संग व्यवहार करऽ लगै छै। पछिला बेर नचिकेताक "नो एण्ट्री: मा प्रविश" क अन्तिम बेर छलै आ ऐ बेर सुभाष चन्द्र यादवक "बनैत-बिगड़ैत"क अन्तिम बेर। ऐ पोथीकेँ आब साहित्य अकादेमी पुरस्कार नै देल जा सकतै। कारण एकटा संस्थाकेँ एकटा पोथीसँ भतबड़ी भेल छै। मूल परम्परा सुखाएल इनारक बेंग छी जकर मृत्यु आसन्न छै। ने ऐसँ "नो एण्ट्री: मा प्रविश" क आ नहिये "बनैत-बिगड़ैत"क महत्व साहित्यिक रूपसँ कम हेतै। मिथिला राज्यक ढोंगी आडम्बरी नेता सभक लेल ओना ई खुशीक विषय थिक मुदा समानान्तर परम्परा लेल ई एकटा चेतौनी छी। की मिथिला राज्य सेहो समानान्तर परम्परासँ भतबड़ी करतै? की ओकरो स्वरूप साहित्ये अकादेमी सन रहतै? मिथिला राज्यक आडम्बरी सभकेँ ई उत्तर देबऽ पड़तै आ नै तँ ओकरो स्थिति सुखाएल इनारक बेंग सन हेतै!!!- गजेंद्र ठाकुर
Subscribe to: Post Comments (Atom)


c: text/html

text:
बेङ्गलोर
बेङ्गलोर /bæŋɡəˈlɔːr/, आधिकारिक रूपमे बेङ्गलुरू[७] ([ˈbeŋɡəɭuːɾu] ( सुनी))क नामसँ जानल जाइत अछि । ई कर्नाटक राज्यक राजधानी शहर छी । बेङ्गलोर शहरक जनसङ्ख्या ८४ लाख आ ई महानगरीय क्षेत्रक जनसङ्ख्या ८९ लाख अछि, आ ई गणतन्त्र भारतक तेसर सबसँ बड़का शहर आ पाँचम् सबसँ पैग महानगरीय क्षेत्र छी । दक्षिण भारतमे डेक्कनक पठारीय क्षेत्रमे ९०० मिटरक औसत उचाईपर अवस्थित ई नगर अपन साल भरि सुहाना मौसमक लेल जानल जाइत अछि । भारतक मुख्य शहरसभमे एकर उचाई सबसँ बेसी अछि ।
सन् १५३७ मे विजयनगर साम्राज्यक सामन्त केम्पेगौडा प्रथमद्वारा ई क्षेत्रमे पहिल किलाक निर्माण करेनाए छल । एकरा आई बेङ्गलोर शहरक नींव मानल जाइत अछि । समयक साथ ई क्षेत्र मराठासभ, अङ्ग्रेजसभ आ अन्तिममे मैसूरक राज्यक हिस्सा बनल । अङ्ग्रेजक प्रभावमे मैसूर राज्यक राजधानी मैसूर शहरसँ बेङ्गलोरमे स्थानान्तरित भऽ गेल, आ ब्रिटेश रेसिडेन्ट बेङ्गलोरसँ शासन चलाबैक आरम्भ करि देलक । बादमे मैसूरक शाही वाडेयार परिवार सेहो बेङ्गलोरसँ शासन चलाबैत रहल । सन् १९४७ मे भारतक आजादीक बाद मैसूर राज्यक भारत सङ्घमे विलय भऽ गेल, आ बेङ्गलोर सन् १९५६ मे नवगठित कर्नाटक राज्यक राजधानी बनि गेल । सन् १९४९ मे बेङ्गलोर छावनी आ बेङ्गलोर नगर, जकर विकास अलग अलग एकाईसभक तर्ज पर भेल छल, कऽ विलय करि नगरपालिकाक पुनर्गठन कएल गेल ।
वर्ष २००६ मे बेङ्गलोरक स्थानीय निकाय बृहत् बेङ्गलोर महानगरपालिका (बिबिएमपी) एक सङ्कल्पक माध्यमसँ शहरक नाम अङ्ग्रेजी भाषाक वर्तनीके Bangalore सँ Bengaluru मे परिवर्तित करिक निवेदन राज्य सरकारक भेजलक । राज्य आ केन्द्रीय सरकारक स्वीकृति मिल्लाबाद ई परिवर्तन १ नवम्बर २०१४ सँ प्रभावी भऽ गेल ।
बेङ्गलोर भारतक सूचना प्राविधिक निर्यातसभक अग्रणी स्रोत रहल अछि, आ याह कारणसँ एकरा भारतक सिलिकन भ्याली कहल जाइत अछि । भारतक प्रमुख प्राविधिक सङ्गठन इसरो, इन्फोसिस आ विप्रोक मुख्यालय याह शहरमे अछि । एक जनसाङ्खिकीय विविध नगर, बेङ्गलोर भारतक दोसर सबसँ तीव्र गतिमे विकसित भऽ रहल मुख्य महानगर छी । एतय बहुतरास शैक्षिक आ अनुसन्धान संस्थान स्थित अछि, जेना भारतीय विज्ञान संस्थान, भारतीय प्रबन्ध संस्थान बेङ्गलोर, राष्ट्रिय डिजाइन संस्थान, नैशनल ल स्कुल अफ इन्डिया युनिभर्सिटी आ नेसनल इन्स्टिट्यूट अफ मेन्टल हेल्थ एन्ड न्युरोसाइन्स । बहुतरास सरकारी वायुप्राविधिक आ रक्षा सङ्गठन सेहो एतय स्थापित अछि, जेना भारत इलेक्ट्रनिक्स, हिन्दुस्तान एयरोनोटिक्स लिमिटेड आ नेसनल एयरोस्पेस लेबोरेटरिज । बेङ्गलोर कन्नड फिल्म उद्योगक केन्द्र छी । एक तीव्रतासँ विकास भऽ रहल महानगरक तौर पर बेङ्गलोरक आगा बढऽ कऽ लेल प्रदूषण, यातायात आ अन्य सामाजिक-आर्थिक चुनौतिसभ अछि । $८३ अरबक घरेलू उत्पादक साथ, सकल घरेलू उत्पादक नजरियासँ बेङ्गलोर भारतक चारिम सबसँ पैग नगर छी ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Commissioner ", Bruhat Bangalore Mahanagara Palike, अभिगमन तिथि ३ मई २०१५।
- ↑ K. V. Aditya Bharadwaj (28 July 2015). "Bengaluru is growing fast, but governed like a village". The Hindu (Bengaluru). http://www.thehindu.com/news/cities/bangalore/bengaluru-is-growing-fast-but-governed-like-a-village/article7473604.ece. अन्तिम पहुँच तिथि: 20 August 2015.
- ↑ H.S. Sudhira; T.V. Ramachandra; M.H. Bala Subrahmanya (२००७), "City Profile — Bangalore" (PDF), Cities (Bangalore: Environmental Information System (Centre of Ecological Sciences), Indian Institute of Science) 24 (5): 382, डिओआई:10.1016/j.cities.2007.04.003।
- ↑ "Cities with population of 1 Lakh and Above", censusindia.gov.in, अभिगमन तिथि ३० जनवरी २०१४।
- ↑ "INDIA STATS : Million plus cities in India as per Census 2011", Press Information Bureau, Mumbai, National Informatics Centre, अभिगमन तिथि २० अगस्त २०१५।
- ↑ http://nclm.nic.in/shared/linkimages/NCLM50thReport.pdf
- ↑ "It is official: Bangalore becomes Bengaluru", The Times of India।

robotstxt: allowed

filter: keep


text:
कलकत्ता : मिथिला नव चेतना समिति, रिषड़ा द्वारा प्रत्येक बरखक तरहें एहू बेर अपन स्थापना दिवस मनाओल जा रहल अछि. समितिक ई छठम स्थापना दिवस अछि आ एहि अवसर पर पाँचम स्मारिका केर विमोचन सेहो कएल जाएत.
आगामी शनि कें बेरूपहर 3 बजे सं रिषड़ाक "रूपसी बांगला"- खाबार घर (रेलवे स्टेशन लग) मे चेतना समारोहक आयोजन कएल जाएत. दू सत्रक समारोह मे वर्ष 2015-16 केर कार्यकारिणि समितिक उद्घोषना होएत. पहिल सत्र मे विद्वत भाषण-अभिभाषण होएत आ दोसर सत्र में धमगज्जर कवि सम्मेलन.
समितिक संयुक्त सचिव रंजीत कुमार झा जनओलनि जे पनरह अगस्त कें समिति चेतना समारोह करैत अछि जे हमरा लोकनिक सांस्कृतिक स्वतन्त्रताक उत्सव अछि. एहि अवसर पर प्रवासी बुद्धिजीवी ओ विशिष्टजन सहित सक्रिय कवि लोकनिक जुटानी होएत.
(रिपोर्ट : मिथिमीडिया ब्यूरो)


text:
मास्टर साहेब आओर तम्बाकू
एकटा नवका सर्वे आएल अ. ई सर्वे चिंताक बात छै. सर्वे में कहल गेल छै जे बिहार में सय टा में से पचहत्तर टा टीचर... मास्टर साहेब कोनो न कोनो रूपे तम्बाकू के सेवन करय छथिन्ह. ई तs चौंकाबय वाला खबर छैबे छै जे जिनका ऊपर ई जिम्मेदारी छनि जे ओ बच्चा... नुनु सभ में नीक संस्कार देथिन्ह... नीक- नीक गप्प सीखयथिन्ह ओ खुद एकर सेवन कय रहल छथिन्ह. ओना बिहार में कई ठाम एकरा खराब नहिं मानल जाय छै. कई घर में मर्द-जनानी सभ गोटे के खैनी... सुपारी... पान खाइत देखल जा सकय अ. महिला वर्ग में सेहो एकर खपत बढ़ल अछि. एकर शरीर पर बड़ खराब असर पड़य छै. गर्भवती महिला के लेल तs ई आओर खतरनाक छै. देश में हर साल लाखों लोकक मौत तम्बाकू के सेवन सं होए छै. कइटा गाम में तs मास्टर साहेब विद्यार्थी सभ सं खैनी...चूना मंगाबय छथिन्ह आ पढाबय के संग- संग खैनी सेहो लगाबैत रहय छथिन्ह. कइटा विद्यार्थी सेहो खैनी के पुड़िया आ चुनौटी राख छथि.
एकटा वाक्या तs हमरो संग भेल अछि. एक बेर कॉलेज में एकटा संगि खैनी लगाs कs एक जूमि हमरा तरफ बढ़ा कहलाह लिअ खाउ. हम हुनका कहलिन्ह हम नहिं खाय छी. तs हुनकर साफ कहनाय छलन्हि जे अखन नहिं खायब तs कहिआ खायब. हमरा मना कएलाह पर ओ ओहि खैनी के सेहो अपना ठोर तर दबा गेलाह. एहिना कs एक दोसर के आदत लगय छै आओर ओ बढैत जाय छै. हर चारि टा में तीन टा शिक्षक के तम्बाकू सेवन करनाय चिंताक विषय अछि. सरकार के सेहो एहि बात के गंभीरता सं लेबय के जरूरत छै. मुदा सरकार सेहो की करत सरकार के तs टैक्स... पाई सं मतलब छै. गाम -गाम... गली- गली में शराबक दोकान खोलल जा रहल अछि. पिछला दिन एकटा खबर सेहो आएल छल जे बिहार में शराबक खपत बढ़ल अ. एहि लेल सरकार से सेहो बेसि उम्मीद नहिं कएल जा सकय अ.


text:
दोसरकेँ संस्कृति नक्कल नै कऽ, अपनकेँ राखू मान
अपनो जागू आ सबकेँ जगाउ, सुतू नै पीबि कऽ लाजक तारी
घोघ तरसँ बाहर निकलू, बनू एक होसियार मैथिल नारी
बिन बाजने अधिकार नै भेटत, नै भेटत कतो कोनो सम्मान
जागू जागू सब मैथिल नारी, जानकी जकाँ बनू महान्
बदरी तरकेँ चानसँ नीक, स्वतन्त्र दीपकेँ ज्योति बनू
कतेक दिन रहबै अन्हारमे, बुद्धिकेँ ताला जल्दी खोलू
बचाउ सोहर समदाओन, नै हेरा दिओ लोक गीत
कतो रहू संस्कार नै छोडू, तखने हएत मिथिलाकेँ हित
मैथिली लीखू, मैथिली बाजू, बढाउ मिथिलाकेँ शान
जागू जागू सब मैथिल नारी, जानकी जकाँ बनू महान्
रंग बिरंगी अरिपणसँ मिथिलाकेँ ई धरती सजाउ
दुनियाँ भरिमे मैथिल नारीकेँ, अदभुत कला देखाउ
खाली चुल्हा चौकी केनाइ मात्र नै बुझू अपन काम
डेग–डेग पर संघर्ष करु, तखने अमर हएत नाम
समय पर नै जागब, त किछु नै एत भेटत असान
जागू जागू सब मैथिल नारी, जानकी जकाँ बनू महान्
पवित्र कर्मसँ जानकी बनल अछि नेपालक विभुति
जँ हुनके बाटपर चलबै तऽ नै आएत कोनो विपति
हुनके जकाँ कर्म कऽ मिथिलामे, चेतना कऽ दीप जराउ
चेतनशील भऽ मिथिलामे, शिक्षाकेँ ज्योति फैलाउ
मैथलि नारी भेलापर, अपनापर फूलि कऽ करु गुमान
जागू जागू सब मैथिल नारी, जानकी जकाँ बनू महान्
आरक्षण खोजइसँ नीक, खोजू सम्पूर्ण अधिकार
मैथिल नारी कऽ शोषक सबकेँ, जोडसँ करु प्रतिकार
प्रतिकार कऽ दुनियाँमे, मैथिल नारीकेँ शक्ति देखाउ
प्रगति करि सब क्षेत्रमे, मिथिलाप्रति भक्ति जगाउ
शिक्षामे आगा बढू, नै सहू कतो ककरो अपमान
जागू जागू सब मैथिल नारी, जानकी जकाँ बनू महान्
भगाउ मिथिलासँ अचेतना, अशिक्षा आ अज्ञानता
दुनियाँ भरिमे देखाउ, मैथिल नारीकेँ महानता
मांगि कऽ केओ नै दैत, छीन कऽ लिअ अधिकार
पुरुष उप्पर आश्रित नै भऽ, अपने बनाउ अपन संसार
अपन संसार अपने बनाक, चढू सफलताकेँ विमान
जागू जागू सब मैथिल नारी, जानकी जकाँ बनू महान्
© कुन्दन कुमार कर्ण


text:
पटना : पटना क लोक लेल मेट्रो रेल क सपना शीघ्र साकार होएत। बुधदिन राइट्स एकर पहिल प्रोजक्ट रिपोर्ट सरकार कए सौंप देलक। सूत्रक कहब अछि जे राइट्स अपन रिपोर्ट में कईटा नव तथ्य कए रखलक अछि। ओना पदाधिकारी एहि संबंध मे तत्काल किछु कहबा स मना केलथि। विभागक एकटा पैघ अधिकारी क कहब छल जे राइट्स पटना मेट्रो क डीपीआर बना रहल अछि आ एजेंसी अपन पहिल अंतरिम रिपोर्ट सरकार कए सौंप देलक अछि, मुदा एहि संबंध मे ता धरि किछु कहब संभव नहि अछि जा धरि मुख्यमंत्री एहि रिपोर्ट कए नहि देखि लैत छथि। ज्ञात हुए जे 18 जून कए पटना मेट्रो रेल लेल डीपीआर तैयार करबाक काज शुरू भेल छल। एहि दिन एमओयू पर हस्ताक्षर कैल गेल छल। एग्रिमेंट पर हस्ताक्षर राइट्स लिमिटेड के निदेशक (परियोजना) अरविंद कुमार आ राज्य सरकार क नगर विकास विभाग क सचिव केलथि। एहि मौका पर बीयूआईडीसीओ क प्रबंध निदेशक अनुपम सुमन आ नगर विकास विभाग क निदेशक जय सिंह सेहो उपस्थित छलाह। समझौता क बाद उम्मीद कैल जा रहल अछि जे व्यवहायर्ता रिपोर्ट सितंबर तक आ फाइनल डीपीआर दिसंबर तक प्रस्तुत क देल जाएत, मुदा समय स पूर्वहि व्यवहायर्ता रिपोर्ट सौंप देल गेल अछि। व्यवहायर्ता अध्ययन मे पटना सिटी आ दानापुर (लगभग 30 किलोमीटर) कए कवर कैल गेल अछि। राइट्स लिमिटेड क निदेशक (परियोजना) कहला अछि जे डीपीआर मे पटना मेट्रो रेल लेल विश्वस्तरीय तकनीकी क इस्तेमाल करबाक सलाह देल गेल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
पटना मेट्रो लेल फिजिबिलिटी रिपोर्ट तैयार
पटना : पटना क लोक लेल मेट्रो रेल क सपना शीघ्र साकार होएत। बुधदिन राइट्स एकर पहिल प्रोजक्ट रिपोर्ट सरकार कए सौंप देलक। सूत्रक कहब अछि जे राइट्स अपन रिपोर्ट में कईटा नव तथ्य कए रखलक अछि। ओना पदाधिकारी एहि संबंध मे तत्काल किछु कहबा स मना केलथि। विभागक एकटा पैघ अधिकारी क कहब छल जे राइट्स पटना मेट्रो क डीपीआर बना रहल अछि आ एजेंसी अपन पहिल अंतरिम रिपोर्ट सरकार कए सौंप देलक अछि, मुदा एहि संबंध मे ता धरि किछु कहब संभव नहि अछि जा धरि मुख्यमंत्री एहि रिपोर्ट कए नहि देखि लैत छथि। ज्ञात हुए जे 18 जून कए पटना मेट्रो रेल लेल डीपीआर तैयार करबाक काज शुरू भेल छल। एहि दिन एमओयू पर हस्ताक्षर कैल गेल छल। एग्रिमेंट पर हस्ताक्षर राइट्स लिमिटेड के निदेशक (परियोजना) अरविंद कुमार आ राज्य सरकार क नगर विकास विभाग क सचिव केलथि। एहि मौका पर बीयूआईडीसीओ क प्रबंध निदेशक अनुपम सुमन आ नगर विकास विभाग क निदेशक जय सिंह सेहो उपस्थित छलाह। समझौता क बाद उम्मीद कैल जा रहल अछि जे व्यवहायर्ता रिपोर्ट सितंबर तक आ फाइनल डीपीआर दिसंबर तक प्रस्तुत क देल जाएत, मुदा समय स पूर्वहि व्यवहायर्ता रिपोर्ट सौंप देल गेल अछि। व्यवहायर्ता अध्ययन मे पटना सिटी आ दानापुर (लगभग 30 किलोमीटर) कए कवर कैल गेल अछि। राइट्स लिमिटेड क निदेशक (परियोजना) कहला अछि जे डीपीआर मे पटना मेट्रो रेल लेल विश्वस्तरीय तकनीकी क इस्तेमाल करबाक सलाह देल गेल अछि।


text:
कलकत्ता. गंगा सागर पुनः चर्चा मे अछि. आने
बेर जकां एहू बेर कपिल मुनि आश्रम दिस जयबा आ सागर स्नान क' पुण्य बटोरबाक लेल लोक तैयार छथि. मिथिला केर पुण्यार्थी कलकत्ता द' सागर द्वीप
जाइत छथि. एहि कें ल' विद्यापति स्मारक मंच, कोलकाता
द्वारा प्रत्येक वर्ष एतय सेवा शिविर लगाओल जाइत अछि. एहि बेर दिनांक 10
जनवरी 2013 सं 16 जनवरी
2013 धरि सप्ताहव्यापी गंगासागर तीर्थ यात्री सेवा शिविर पैटन टैंकक नजदीक
बाबूघाट, कोलकाता मे लागत. सेवा शिविरक उदघाटन 10 जनवरी
2013 सायं 4:30 बजे होयत. विदित अछि जे विद्यापति स्मारक मंच,
कोलकाता द्वारा प्रति वर्ष आयोजित होमय बला सेवा शिविरक ई 22म साल
अछि. एहि शिविर मे देशक चतुर्दिक स्नानार्थी व पुण्यार्थी कें भोजन, आवास,
चिकित्सा आदिक सुविधा नि:शुल्क उपलब्ध कराओल जाइत अछि. (Report: भास्कर झा)


text:
बुधवार, 29 मई 2013
मच्छरदानी
विहनि कथा-36
मच्छरदानी
सोना झा नामे जकाँ बड सोनाक मालिक छलथि ।इलाकामे हुनका एते धनाढ्य किओ नै छलै ।धन तँ छलन्हि मुना करेज नै ।बड्डा कंजुस छलथि । सऽर-सम्बन्धी सब जखने-तखने आबिते रहैत छलनि ।पाहुनक स्वागतमे सए-दू सए प्रतिदिन खर्च भऽ जाइ ।एहिसँ परेशान भऽ गेल छलथि सोना झा ।एहन रिश्तेदारी रूपी मच्छरसँ बचबाक लेल मच्छरदानी बनेबाक योजना बनबैमे चिन्ताग्रस्त रहै छलथि ।उपाय सुजलनि, आब ककरो एलापर हाथ पसारि पाइ माँगनाइ शुरू कऽ दैथ ।हिनकर पाइपर मस्ती करै बला रिश्तेदार एकटा अठन्नी नै दै, मुदा बेर-बेर माँगलापर भागि जाइ ।आब सम्बन्धीक जुटान कम भऽ गेलनि ।सोना झाकें काजक मच्छरदानी भेट गेल छलनि ।
अमित मिश्र
मच्छरदानी
सोना झा नामे जकाँ बड सोनाक मालिक छलथि ।इलाकामे हुनका एते धनाढ्य किओ नै छलै ।धन तँ छलन्हि मुना करेज नै ।बड्डा कंजुस छलथि । सऽर-सम्बन्धी सब जखने-तखने आबिते रहैत छलनि ।पाहुनक स्वागतमे सए-दू सए प्रतिदिन खर्च भऽ जाइ ।एहिसँ परेशान भऽ गेल छलथि सोना झा ।एहन रिश्तेदारी रूपी मच्छरसँ बचबाक लेल मच्छरदानी बनेबाक योजना बनबैमे चिन्ताग्रस्त रहै छलथि ।उपाय सुजलनि, आब ककरो एलापर हाथ पसारि पाइ माँगनाइ शुरू कऽ दैथ ।हिनकर पाइपर मस्ती करै बला रिश्तेदार एकटा अठन्नी नै दै, मुदा बेर-बेर माँगलापर भागि जाइ ।आब सम्बन्धीक जुटान कम भऽ गेलनि ।सोना झाकें काजक मच्छरदानी भेट गेल छलनि ।
अमित मिश्र
सदस्यता लें टिप्पणियाँ भेजें (Atom)


text:
न्यातपोल मन्दिर
न्यातपोल मन्दिर भक्तपुरक टौमडीमे रहल मन्दिर छी । एकर निर्माण १८अम शताव्दीमे मल्लकालीन राजा भुपतिन्द्र मल्ल कराने छथि। ई मन्दिरमे पाँच तल्लासभ रहल अछि । ई मन्दिर सिद्धीलक्ष्मीक मन्दिर छि । जे देवीमे तान्त्रिक शक्तिक स्वरुपमे सेहो लेइएत अछि । विक्रम संम्बत् १७०१ सँ १७०२ ताका निर्माण केने अछि। ई मन्दिर जम्मा सात महिनामे निर्माण कएल मानैत अछि । ई मन्दिरक निर्माणक लेल छालिङ, जितपुर, बागेश्वरी, साँखु, झौखेल, चाँगु, गोकर्ण, पनौती आदि ठाउँक बासिन्दासभ सेहो सहयोग केने छल । उपत्यकाक राज्यसभसँ बढिया सम्बन्ध नै रहल अवस्थामे राजा भुपतिन्द्र मल्ल अपन शक्ति प्रदर्शनक लेल ई मन्दिरक निर्माण कऽ भक्तपुरक सब जनता तथा छिमेकी राज्यक राजासभके समेत भोजमे निमन्त्रणा कएल छल। यस भोजमा लगभग २३ हजार गोट लोकसभ उपस्थिति छल जे भक्तपुरक बासिन्दा सँ ४ दोब्बर छल।


text:
> विद्यापति स्मारक मंचक कार्यक्रम
कलकत्ता. सांस्कृतिक महानगरी कोलकाता स्थित सामाजिक व सांस्कृतिक संस्था विद्यापति स्मारक मंच अपन शैशवावस्था सं मिथिलाक भविष्यक नागरिक/मैथिली भाषी छात्र-छात्रा कें प्रतिभा प्रोत्साहनक अभीष्ट सं संवर्द्धन करैत आबि रहल अछि. आइ (2 सितम्बर 2012, रविदिन) मिथिला भवन मे आयोजित 14म छात्र-छात्रा सम्मान कार्यक्रम मे 52टा छात्र-छात्रा कें पुरस्कृत कयल गेल. एकर संगहि एहि अवसर पर पूर्व रेलवे केर प्रधान मुख्य अभियंता आनंद किशोर झा एवं मैथिली साहित्यविद नवीन चौधरी कें अभिनन्दन कयल गेल. आयकर आयुक्त एवं आयकर निदेशक (छूट) अजय नारायण सिंह मुख्य अतिथिक रूप मे आ आइआइएम, कोलकाताक डॉ विद्यानन्द झा प्रधान वक्ताक रूप मे उपस्थित भ' कार्यक्रम केर गरिमा बढओलनि. समारोहक अध्यक्षता प्रसिद्ध शिक्षाविद भोगेन्द्र झा कयलनि. एहि अवसर पर कार्यक्रम केर संयोजक विवेकानंद झा कहलनि जे विद्यार्थी जओं कोनो सलाह आदि चाहैत अछि त' ओकर सही दिशानिर्देशन हेतु हम सभ तैयार छी. कार्यक्रम मे भोगेन्द्र झा कहलनि जे हम छात्र संवर्द्धन हेतु एक कोष तैयार करब आ प्रोत्साहित करब. कार्यक्रमक समापन विजय इस्सर आ टीम केर सांस्कृतिक कार्यक्रम सं भेल. उपस्थित एक मैथिल केर अनुसार कार्यक्रम बेस झमटगर भेल एहि कार्यक्रम मे शारदानंद झा, इन्द्र नारायण झा, युगल किशोर झा, रामलोचन ठाकुर, किशोरीकांत मिश्र, वेदानन्द झा सहित अन्यान्य लोकनि उपस्थित छलाह.
(Report: मिथिमीडिया ब्यूरो)


text:
लगातार तीन दिन सं मधुबनीक भटसिमरि मे राष्ट्रीय लोक उत्सव कें ल' लोक कलाकार ओ कलाप्रेमीक जमघट लागल रहल. अछिंजल ओ नारी उद्गार संस्थान संगहि संस्कृति मंत्रालयक संयुक्त प्रयासें आयोजित भेल 'राष्ट्रीय लोक उत्सव' मे मिथिला सहित देशभरिक कलाकार शामिल भेलाह. 27 सितम्बर 2017 कें बिहार सरकारक पंचायती राज मंत्री कपिलदेव कामत द्वारा उद्घाटन सं शुरू भेल कार्यक्रम 29 सितम्बर 2017 कें कलाक विभिन्न रंग नेने संपन्न भेल.
कार्यक्रमक तेसर दिन कारुख महाराय-जट-जटिन गायन, झिझिया-डांडिया नृत्य, कबीरा ओ आल्हा गायनक संगहि आधुनिक मैथिली लोकगीतक प्रस्तुति भेल. एकर संगहि 'अछिंजल' द्वारा प्रवीण कुमारक निर्देशन मे मैथिली नाटक 'छुतहा घैल' केर मंचन, मध्यप्रदेशक कलाकारक द्वारा नाटक 'एकलव्य केर मंचन कएल गेल. एहि अवसर पर आरा जिलाक कलाकार बिदेसिया लोक नाट्य प्रस्तुत केलनि.
एहि अवसर पर जिलाक कलाप्रेमी सहित पाहुन लोकनि उपस्थित छलाह। ई कार्यक्रम मिथिला कें लोककलाक क्षेत्र मे नव परिचिती देबाक काज केलक अछि. तीन दिवसीय कार्यक्रम मे देशभरिक लोक संगीत, गीत, नाट्य आदि विभिन्न कलाक संगम देखल गेल.
#MithiEvents


text:
Friday, October 18, 2013
(49) एकोटा ने
एकोटा ने
पुरमपुर गाममे पुरन कक्काक परिवारकेँ गौआेँ आ अनगौआेँ पुनचन परिवारसँ जनैत छन्हि। ओना अस्सी बरखक अवस्थामे कहियो पुरन काका कनमा-कनइ नै पढ़लनि मुदा कनमा-कनइ दुनूक किरदानी देखि-देखि सदिकाल क्षुब्ध रहै छथि। गरे ने बैसै छन्हि जे जे वस्तु तराजूपर रखि बटिखाड़ासँ तौलल जाएत, ओ जौं बँटैत-खोंटैत, पौआ-कनमा होइत रत्ती-माशामे चलि जाएत तँ चलि जाएत, मुदा दुनियाँक एते नम्हर धरती केना बँटाएत-खोंटाएत कनमा-कनइ-फनै दिस पहुँच जाइए। वादलक किरदानी की पतालक पानि सोंखि लेत? जौं सोंखए चाहत तँ राखत केतए? हवा-बिहाड़ि केत्तेकाल अँटका कऽ रखि सकैए। खैर जे होउ मुदा पुरन काका करैला लत्तीक मचान जकाँ अपना परिवारकेँ बनाैने छथि। जहिना सक्कत-कड़गर बीआ धरती धारण करिते, दियारीक तेल-बत्ती जकाँ अपन तिल-तिल अर्पित करए लगैए तहिना ने करैलोक बीआ केने अछि। वएह अँकुर ने धरती धारण करैत ऊपर आबि लत्ती बनि लतड़ए लगल। भलहिं पातर-छीतर कड़चीक आलम संग मचानपर किए ने पहुँचल हुअए। तँए कि ओ अपन शरीरक रच्छा करैत मुँह बँचबैत नै पहुँचल? जरूर पहुँचल अछि।
पुरन कक्काक परिवारोक सभ तेहने छन्हि जे अपनामे जे घंघौज होन्हि मुदा काका लग पहुँचिते मन सकदम भऽ जाइत छन्हि, किएक तँ सभ बुझैत जे अगियाएलमे हँसीओ ही-ही-आ कऽ धड़ै छै। तँए जहिना रस्तापर ऐंठैत-जुठैत चलैत साँप बोहरिमे प्रवेश करिते सोझ भऽ जाइत तहिना कक्काक सोझमे परिवारक सदस्य। ओना, बिनु पएरक चलैबला साँप माटिपर चलि केना सकैए। मन-चित्त मारि पुरनो काका राति-दिन परिवारेक पाछू लगल रहै छथि। अखनो मनमे ओहिना ओ बात तड़गर बनल छन्हि जे वीर भोग्या बसुंधरा। जे ऐ धरतीसँ प्रेम करत ओकरे प्रेमी बनि धरतीओ चुम्मा लेत। कखनो माए बनि, कखनो भाए-बहिन बनि।
चेतनसँ बालबोध धरिक परिवार पुरन कक्काक छन्हि। तालो मेल अजीव छन्हि। चेतन सभ पुरन काकाकेँ गार्जन बूझि अपन छुट्टी नेने रहैए तँ बालो-बोध सभ अपन बाबा बूझि अपने सभ किछु बुझैए। परिवारक सभसँ छोट बच्चा चारि सालक छन्हि। तालो-मेल नीक छन्हि। अँगनाक सभ समाचारक समदिया रहितो संवाद-बाहकक काज करिते छन्हि। एहेन चेला भेटबो मोसकिल। मुदा से तँ छन्हिए। नवका दोस्तीआरे तँए बेसीकाल एकठाम रहने चाहो-बिस्कुट संगे करै छथि। काका खुशी जे अपन बात पहिने उसारि, भरि दिन गप सुनैले तैयार रहैए। आ पोता दीनमा खुशी जे आँखि-कान तँ तखने काजक बनत जखनि ओकरासँ काज कराएब। नै तँ गमे-गमे गेड़ी बनि जाएत। मुदा से कहाँ होइ, एक काने सुनै आ दोसर काने उड़ि जाए। उड़ैत-उड़ैत सुतली रातिमे सभ उड़ि जाए।
वसन्तक आगमन भऽ गेल। किछु दिन पूर्व जे जाड़सँ जड़ियाएल छल, पालासँ पलाएल छल ओ फुड़फुड़ा कऽ उठल। सुखाएल-सड़ल लत्ती आ कुमही जकाँ पबिते वसन्ती हवामे उड़ए लगल। मुदा तैयो बेदरंग भेल धरती, घर-आँगन जकाँ बाहरै-सोहरै लेल इशारा दिअए लगल। रसे-रसे रस भरल हवाक रमकी रमकए लगल। जहिना सेवा िनवृत्तिक समए कोनो अफसरकेँ स्वर्ग सुझैत तँ कोनोक आगूमे नांगट नर्कक नाच होइत अछि, तहिना शिशिर -सिरसिराइत समए- वसन्तक बीच होइत। मुदा से बात पुरन कक्काक परिवारमे नै छन्हि। कोल्हुक बड़द जकाँ परिवारक सभ अपने-अपने नाचक पाछू लगल रहै छन्हि।
दिन उगिते दीनमा, बाइस खा जत्ताक -माटिक बनौल- दुनू पट्टा दुनू हाथमे नेने दरबज्जाक आगूमे बैस, रस्ताक धूरा-गरदाकेँ जत्तामे पीसए लगल। बिनु देखनौं आशा बनले रहै जे बाबा दरबज्जेमे छथि। सूतल छथि कि जागल, तइसँ कोन मतलब दीनमाकेँ। ओ तँ अपन काजमे बेहाल। मनमे रहबे करै जे चाहक बेर भऽ गेल अछि माए चाह आनि देबे करतनि, हमहूँ पीबे करब। परिवारक बोझसँ दबल थोड़े रहै जे नून नै अछि तँ केसक तारीखपर जाए पड़त। जहिना तत्ववेत्ता तत्वचिन्तनमे रमल रहैत तहिना दीनमा अपन काजमे हराएल। कोन मतलब ओकरा रहै जे बुझैत, काजक हराएल अधखरूआ रहि जाइए।
माइक हाथक चाह देखिते दीनमा, जत्ता छोड़ि आगूए आगू दरबज्जाक ऊपर चढ़ल। दीनमापर नजरि पड़िते पुरन काका मुस्की दैत कहलखिन-
“की दीनबाबू, चाहो-ताहक बेर भेलैए आकि नै?”
तैबीच चाह नेने पुतोहु पहुँच गेलनि। दीनमाक नजरि देबालमे टाँगल हनुमान जीक छातीक रामपर पहुँच गेल। देबालमे सटल फोटो देखि दीनमा बाजल-
“बाबा, उ फोटो उतारि दिअ।”
दीनमाक बात सुनि पोल्हबैत पुरन काका कहलखिन-
“बौआ, पहिने चाह पीब लिअ, पछाति ई सभ हेतै?”
जेना बुझले रहै तहिना दीनमा बाजल-
“पहिने अहाँ पीब ने लिअ, पाछू हम पीअब।”
बहन्ना पकड़ाइत देखि पुरन काका कहलखिन-
“हमरा हाथमे गिलास अछि केना उतारल हएत?”
चाह पीब, खिड़कीपर रखल खुरपी उतारि पुरन काका वाड़ी-झाड़ी दिस विदा होइक विचार केलनि। हाथसँ खुरपी छिनैत दीनमा आगू-आगू विदा भेल।
दारीमक वाड़ी पहुँच काका हिया-हिया हियबए लगला। गाछक जड़िमे पानिक अभाव बूझि पड़लनि। मुदा गाछक डगडगी आ फूलसँ लदल गाछ देखि मन ललिया गेलनि। लाल-लाल फूलसँ लदल गाछ। सभ डारिमे फूल लागल। खुरपी नेने दीनमा खाधि खुनैक जगह हियबैत। हिया-हिया फूलकेँ देखैत हरियाएल-हरियाएल फड़ो देखलनि। मन भेलनि जे जेतबे- तेतबे जड़ि सबहक खढ़ उखाड़ि दिएे। मुदा नजरि दारीमक काँटपर गेलनि। डारिए काँट भऽ जाइए। ऊपर-निच्चाँ सगतरि काँट। जखने अपने खढ़ उखाड़ए लगब तखने ईहो -दीनमो- किछु-ने-किछु करए लगत। तहूमे खुरपी हाथेमे छै। तेहेन झाड़ी अछि जे सुगबा साँप जकाँ माथमे गड़तै कि गरदनिमे तेकर कोन ठेकान। जखने काँट गड़तै की कानब शुरू करत। जखने कानत तखने ओकरा चुप करब आकि गाछक जड़िक खढ़ उखाड़ब। समझौता करैत काज मनमे एलनि। काज ई जे फड़क गिनती कऽ ली। दीनमा हाथक खुरपी आड़िपर रखि, कोरामे उठा दीनमाकेँ काका कहलखिन-
“बौआ, अहाँकेँ नेने हम टहलब आ अहाँ फड़ गनब।”
नव फड़क गिनतीक काज देखि दीनमाक मन खुशीसँ आरो खुशिया गेल। मुदा कट्टा भरि झाड़ीक बगानमे पचासोसँ ऊपर गाछक फड़ केना गनि लेब। तहूमे बीसे तक गनल होइए। गाछक सभ फड़ अपने हिया-हिया देखथि, जे फड़क बीच कीड़ोक असर भेल हेन आकि नै। अपने तँ एक्केटा गाछक फड़ देखि अन्दाजि लेलनि जे केते हएत। जहिना गोल-गोल, किछु नमती नेने लाल-लाल फूल हरिअर होइत अपन जिनगीक फल पकड़ि रहल अछि, तहिना तँ गोटि-पंगरा करुआएल आमक आकार सेहो पकड़ि रहल अछि। एकसँ दोसर गाछक फड़ गनैमे दीनमा बेर-बेर बिसरि जाए। कखनो गिनतीए छूटि जाइ तँ कखनो अंके बिसरि जाए। कखनो बीससँ ऊपर नै बढ़ल। अंतमे काका पुछलखिन-
“बौआ, केते फड़ भेलह?”
बाबाक प्रश्न सुनि दीनमाक मुहसँ निकलि गेल-
“दसटा।”
“अच्छा बड़बढ़ियाँ। आब एतए आबि कऽ खेलिहऽ। ओगरबाहिओ भऽ जेतह आ खेलबो करबह।”
नीक फसल भेलनि। खाइ जोगर फल हुअ लगल। फड़ फल बनि गेल। ओना सजमनि फड़क-फड़े रहि जाइत। मुदा दारीम, आम, लताम इत्यादि फड़सँ फल बनि जाइत अछि। अंतिम अवस्था अबैत-अबैत तूबि-तूबि फल अपने खसए लगल।
गाछक सभ फल समाप्त भऽ गेल। जहिना परसौती जनानाकेँ देख-भालक जरूरति पड़ैए तहिना ने वाड़ीओ-झाड़ीक अछि। ई सोचि पुरन काका दीनमाक संगे दारीमक गाछ लग पहुँचला। जे कहियो फड़-फूलसँ लदल छल ओ सून-सून भेल गाछ अपन बेथा सुना रहल अछि। बेथित मने दीनमाकेँ पुछलखिन-
“बौआ, केते फड़ अछि?”
विचलित होइत दीनमा बाजल-
“एकोटा ने।”
“ऐ लेल विचलित किए होइ छी। जहिना समए आएल छेलै तहिना फेनो औतै।”
“केना औतै?”
“समए अनुसार एकर ताक-हेरि करबै तँ एबे करतै।”
Subscribe to: Post Comments (Atom)


text:
पूर्णिया। कथा शिल्पी फणीश्वर नाथ रेणु क कालजयी रचना मैला आंचल क किरदार डागडर बाबू क झलक मोहनपुर अतिरिक्त स्वास्थ्य केंद्र मे देखबा मे भेटि रहल अछि। एक दशक स एकटा चिकित्सक क लेल तरसि रहल मोहनपुर क लोक क लेल ओ धरती क भगवान बनि सेवा करि रहल छथि।
दरअसल एहि स्वास्थ्य केंद्र मे सेवामुक्त भेलाक बाद सिविल सर्जन डा. बीके सिंह मरीज कऐ निःशुल्क सेवा द रहल छथि। हुनकर एहि भाव कए देखि फणीश्वर नाथ रेणु क मैला आंचल क डा. प्रशांत क किरदार सहज रूप स स्मरण भ अबैत अछि।
रूपौली प्रखंड क मोहनपुर ओपी क लगभग 25 हजार आबादी अतिरिक्त स्वास्थ्य केंद्र पर निर्भर अछि। एहि ठामक आधा लोक दियारा क इलाका मे रहैत अछि। चारू आत नदी, दूर तक फइलल बालू।
धनबाद स सरकारी सेवा समाप्त करबाक बाद घर लौटल सिविल सर्जन डा. बीके सिंह लोक क बीमारी कए देखि अपन सेवा देबाक फैसला केलथि अछि। ओ कहैत छथि जे इ कोनो सेवा नहि छी इ त हम अपन माटी क कर्ज उतारि रहल छी। डा. सिंह कहैत छथि जे समस्या बीमारी नहि अछि समस्या लोकक अर्थाभव सेहो अछि। लोक लग एतबा टका नहि अछि जे ओ दवा कीन कए खा सकत, एहन मे हमरा स जे भ पबैत अछि करि रहल छी, ओना पूर्णिया क सिविल सर्जन डा. आरसी मंडल स अतिरिक्त स्वास्थ्य केंद्र मे अपन सेवा देबाक गप कहला पर ओ गदगद भ दवाई आ कर्मचारी उपलब्ध करा देलथि अछि। जाहि अस्पताल क ताला नहि खुलैत छल, आइ ओकर रौनक देखते बनैत अछि। एहि ठाम प्रतिदिन सौ स बेसी लोक इलाज करेबा लेल अबैत अछि। मरीज कए आब मुफ्त मे दवा सेहो भेटैत अछि।
रेणु क डागडर बाबू फेर देखेला पूर्णिया मे
पूर्णिया। कथा शिल्पी फणीश्वर नाथ रेणु क कालजयी रचना मैला आंचल क किरदार डागडर बाबू क झलक मोहनपुर अतिरिक्त स्वास्थ्य केंद्र मे देखबा मे भेटि रहल अछि। एक दशक स एकटा चिकित्सक क लेल तरसि रहल मोहनपुर क लोक क लेल ओ धरती क भगवान बनि सेवा करि रहल छथि।


text:
बालविबाह - प्रभात राय भट्ट
आहा जे नई भेटतौ त जिनगी रहित हमर उदास !!
सागर पास होइतो में बुझैत नई हमर मोनक प्यास !!
अहि स पूरा भेल हमर जिनगी केर सबटा आस !!
नजैर में रखु की करेजा में राखु अहि छि हमर भगवान !!
उज्जरल पुज्जरल हमर जिनगी में आहा एलौ !!
रंग विरंग क ख़ुशी केर फूल खिलेलौं !!
की हम भेलू अहाक प्रेम पुजारी ,अहा हमर भगवान यौ !!
मुर्झायल फूल छलौ हम ,अहि स खिलल हमर प्रेमक बगिया !!
बालविधवा हम अबोध छलौ ,समाज केर पैरक धुल !!
उठैलौ अहा हमरा करेजा स लगैलौ, बैनगेली हम फूल !!
पतझर छलौ भेल हम,सिच सिच क अहा लौटेलौ हरियाली !!
अनाथ अबला नारी के अपनैलौ आ बनेलौ अपन घरवाली
अहि स यी हमर जिनगी बनल सुन्दर सफल सलोना !!
गोद में हमर सूरज खेलैय,अहा बनलौ बौआक खेलौना !!
हमर उज्जरल पुज्जरल जिनगी में अहा येलौ !!
रंग विरंग क ख़ुशी केर फूल खिलेलौ,ख़ुशी स हमर आँचल भरलौं !!
हमर मन उपवन में अहि बास करैत छि, अहि केर हम पूजित छि !!


text:
सौराठ सभा २०११: प्रस्तावित दहेज मुक्त मिथिला के सहभागिता - प्रवीण चौधर...
प्रथम उद्देश्य: सौराठ सभाके पुनर्जीवित केनै
द्वितीय उद्देश्य: दहेज मुक्त मिथिला के प्रथम लक्ष्य-प्राप्ति हेतु दहेज मुक्त विवाह करनिहार जोड़ा-जोड़ी लेल ग्रास-बास-कपास एवं अन्य सभ आवश्यक सुविधाके जोगाड़ एवं व्यवस्थापना
तृतीय उद्देश्य: वंशावली परंपरा के महत्त्वके बुझैत आजुक ग्लोबल मिथिला में मैथिलकेर वर्तमान अवस्थिति, गणना एवं वंशावली व्यवस्थाके निर्माण - कंप्युटरीकरण
चतुर्थ उद्देश्य: सौराठ सभाके तर्जपर विभिन्न गाम आ शहर में सभा लगैक आ दहेज मुक्त मिथिलाके तरफ सऽ द्वितीय उद्देश्यके निर्वाह
पंचम उद्देश्य: पंजीकार, दुतीकार, आदि सभके लेल पारितोषिक एवं आर्थिक लाभोपार्जन हेतु समुचित अवसरके निर्माण
(आरो महत्त्वपूर्ण विन्दु के रूपमें उद्देश्य जोड़यके लेल अपनेक मूल्यवान् सल्लाह निमंत्रित अछि।)
वर्तमान लक्ष्य: सौराठ सभा २०११ में कम से कम १०० जोड़ा वर एवं कन्याके दहेज मुक्त मिथिलाके प्लेटफार्मके अन्तर्गत दहेज मुक्त विवाह सौराठ सभाके शुभ लग्न में संपन्न करयबाक योजना। संपूर्ण सहभागी जोड़ा हेतु एक-समान पारितोषिक-उपहार भेंट-प्रस्तुति। सभ दहेज मुक्त विवाह ऊपर पूर्ण मिडिया कवरेज। स्मारिका हेतु सभ दहेज मुक्त जोड़ाकेर जीवनपर आधारित रोचक एवं प्रासंगिक लेख-रचना, फोटो, एवं सरकारी सहायता उपलब्ध कराबय हेतु आश्वासन एवं कार्यान्वयन। (एतेक बात एहि बेरक सभामें समावेश कैल जाय, वा अपनेक सल्लाह जोड़य-घटाबय हेतु आग्रह।)
कार्यक्रम योजना: जून २०-२९, २०११ - सौराठ सभामें दहेज मुक्त मिथिलाके एक स्टेज एवं कैम्प जाहिमें कमसे कम २०० आदमीके लेल ठहरनै, भोजन-पानी एवं संपूर्ण आवश्यक मानव-सेवा उपलब्ध करौनाइ - समुचित दर पर वा निःशुल्क - कोष अनुसार निर्णय कैल जायत। सहभागी सभक लेल आवश्यक प्रचार-प्रसार।
केन्द्र: सौराठ सभागाछी वा आसपास कोनो गाममें एक कार्यालयके स्थापना।
कोष: दहेज मुक्त मिथिलाके सदस्य सभक व्यक्तिगत सहयोग - गाम-गाम आ शहर-शहर में चन्दा संकलन (स्वेच्छासहित)। एक बैंक खाता खोलि समग्र दान के समुचित लेखासहित व्यवस्थापना। अन्य।
कार्यकर्ता: ६० प्रतिशत स्थानीय कार्यकर्ता, ४० प्रतिशत बाहरी सदस्य एवं पदाधिकारी।
क्रियान्वयन: उपरोक्त कार्यक्रमके शुभारंभ सौराठ सभा समयमें, तेकर उपरान्त कार्यकारिणीके निर्णयानुसार।
सदस्यता शुल्क: आजीवन ५०१/- एवं वार्षिक: १५१/-
संस्था पंजीकरण: मधुबनी जिलान्तर्गत जिलाधीशके कार्यालय सऽ सल्लाह-मशवरा करैत एकर पंजीकरण नियमानुसार करैत संस्थाके बैंक खाता खोलनाइ - इ कार्य एक-बेर जखन इ ड्राफ्ट पूर्ण रूप लऽ लेत तखन तुरन्त करबाक लेल आग्रह।
हरिः ॐ! हरिः हरः!!


text:
अभिनय, निर्देशन, गायन, संगीत तकनीकी, लेखन जेहन
प्रमुख क्षेत्रमे बहुत रास युवा मैथिल प्रतिभा अपन धकगर उपस्थितिसं बॉलीवुड आ टेलीविजनक क्षितिज पर जगमगा रहल छैथ आ कैकटा युवक मायानगरीमे
संघर्षरत आ प्रयासरत छैथ। नॄत्य क्षेत्रमे एहने एकटा प्रतिभाशाली उदीयमान मैथिल सपूत
छैथ शरद कुमार झा
जेकि डांसिंग कलासं बॉलिवुडमे अपन पहिचान बनबैमे सफ़लताक दिस अग्रसर भ’ रहल छैथ।
मूलत: मिथिला केर मुजफ़्फ़रपुर
जिलाक लदौर गामक रहय बला शरद बॉलिवुडक लगभग सब नामी गिरामी कलाकारक संग डांस क’
चुकल छैथ । मायानगरीमे बिना कोनो सहयोगके डांसिंग क्षेत्रमे अपन नृत्य अभिनयक
याट्रा क्रममे हुनका बड्ड संघर्ष करय पड़लनि आ अन्तत: अपन प्रतिभा बलबूते सफ़लता प्राप्त कायलनि अछि आ एकटा फ़ुलफ़्लेज्ड कोरियोग्राफ़रक
रुपमे अपन एकटा फ़राक पहिचान बनबै लेल प्रयास क’ रहल छैथ। बीकॉम ग्रेजुएट शरद 2007सं
बॉलिवुडमे अपन पएर जमौने छैथ आ सिने
डांसर्स एशॊसियेशन(बॉलिवुड) केर अहम सदस्य छैथ । बहुत कम समयमे शरद झा
स्टार गोल्ड अवॉर्ड्स 2006-07, स्टार परिवार अवॉर्ड्स 2012, आइफ़ा अवॉर्ड्स 2012 (सिंगापुर),
बिग बॉसमे डांस परफ़ॉर्मेंस सहित बहुत रास हिन्दी फ़िल्ममें अपन नॄत्य कलाक प्रदर्शन
क’ चुकल छैथ। संगहि देश- विदेशमें कैकटा एड शूट सेहो केने छैथ। "दोस्ताना", "यमला पगला दीवाना 2",
"बेशरम", "मेरे ब्रदर की दुल्हिन","गुन्डे", "डु नॉट डिस्टर्ब", "आगे से राइट" आदि फ़िल्ममें हिनक डांस देखल जा सकैत अछि। हिनक आबय बला फ़िल्म छैन " जय हो" । एहन मैथिल प्रतिभाकें नमन आ बहुत रास शुभकामना ।


text:
कलकत्ता: उपनगरीय क्षेत्र कोन्नगर स्थित वैदेही मंदिर प्रांगणमे अखिल भारतीय मिथिला पार्टी द्वारा परिचर्चा रविदिन 14 दिसंबर कें बेरूपहर 3 बजे सं आयोजित भेल. परिचर्चाक विषय कनेक अलग सन छल. एक दिस जतय सगरो राज्य आन्दोलनकारी लोकनिसं मिथिला राज्यक औचित्य पर प्रश्न कएल जाइए ओतहि एक देग आगू बढ़िक' मिथिला पार्टीक ई परिचर्चाक नियार बेस आह्लादकारी रहल. वक्ता लोकनि अपन बात रखबाक क्रममे ई चर्च केलनि.
कार्यक्रमक अध्यक्षता वरिष्ठ मैथिल कार्यकर्ता ओ नाट्यकार कृष्णचन्द्र झा 'रसिक केलनि. कार्यक्रमक आरम्भ प्रार्थनासं भेल. तत्पश्चात पार्टीक अरविन्द कुमार झा स्वागत भाषण देलनि. ओ मिथिला क्षेत्रक घोर उपेक्षा पर अपन बात रखलनि आ समाधान रूपमे मिथिला राज्य बतओलनि. रत्नेश्वर झा अपन बात रखलनि जे मिथिलाकें षड्यंत्रक तहति पछुआ देल गेल छै. पृथक राज्य भेनहि कल्याण छै. उमाकांत झा 'बक्शी' विकासक बात करैत बजलाह जे लोककें रोजगार चाही, भोजन-वस्त्र चाही. वर्त्तमानकें सोचि भविष्य बनाओल जाइत छै. मात्र भूतक चर्चसं कल्याण संभव नहि.
कार्यक्रममे साहित्यकार रूपेश त्योंथ बजलाह जे जाति-पातिसं उपर उठि राज्य आन्दोलनमे सबहक भागीदारीकें सुनिश्चित करबाक आवश्यकता अछि. ओ कहलनि जे मिथिला राज्य तखने संभव होयत जखन हजारक हजार युवा कें मोहिमसं जोड़ल जायत. धीरजजी मिथिलाक आर्थिक अवस्था पर धियान खिचबओलनि त' पुष्पेन्द्र पाठक कहलनि जे राज्य तखने होयत जखन मिथिलाक सभ वर्गक लोक एक संग आओत. एहि हेतु व्यापक जनजागरण अभियानक खगता छैक. साहित्यकार अजय तिरहुतिया बजलाह जे मिथिला किछुमे कम नहि छै. तखन हमरा सभ मगध दिस मुंह बौने तकैत छी सैह घोर आश्चर्यक बात. मिथिलाक सभ मैथिल अछि आ पृथक राज्य पहिचान, भाखा, संस्कृति कें संजोगबा लेल जरूरी छै.
कृष्णचन्द्र झा रसिक' अध्यक्षीय भाषण देइत बजलाह जे मैथिलीकें अष्टम अनुसूचिमे जहिना स्थान भेटि गेलैक तहिना राज्यो बनि जायत से सोचि सुतल रहने नै होयत. एक पैघ संघर्ष लेल हमरा लोकनिकें तैयार रहबाक चाही. ओ बजलाह जे एहन सन कार्यक्रम कलकत्तासं बेसी मिथिलामे होयबाक चाही.
कार्यक्रमक संचालन रोशन चौधरी केलनि. एहि मे प्रदीप झा, प्रकाश झा, प्रकाश ठाकुर सहित स्थानीय मैथिल सभ सेहो जुटलाह. वक्ता लोकनिसं प्रश्न पुछबाक समय देल गेल छलैक. सभ गोटे मिथिला राज्यक आवश्यकताक समर्थन केलनि.


text:
सुभिमानी जिनगी
भोरे
सुति-उठि जीवन काका दरबज्जासँ गाम दिसक रस्ता जे फुटल अछि तैठाम अपन डेढ़हत्थी
ठेंगासँ डाँरि खिंचैत बुदबुदेला-
“परिवार
आकि समाज एक दिस जुटि आगूमे किए ने ठाढ़ हुअए मुदा एको इंच पाछू अपन विचारसँ नइ
घुसकब।”
ओना,
जहिना आन दिन तीन बजे भोरे नीन तोड़ि ओछाइनेपर पड़ल-पड़ल जीवन काका अपन बीतल दिनक
हिसाब जोड़ि अबैबला दिनक मुँह-मिलानी करैत भरि दिनक हिसाब लगा लइ छला तहिना आइयो
केलैन। मुदा आन दिनक हिसाब आ औझुका हिसाबमे किछु अन्तर आबि गेल छैन। माने ई जे आन
दिन जीवन काका अपन भरि दिनक हिसाब परिवारक लीलामे रखै छला मुदा आइ से नइ केलैन।
परिवारक संग समाजोक चलैक रस्तापर ठाढ़ भऽ अपन विचारक लकीर खिंचलैन। ओना, जीवन कक्काक अपन विचार ई छैन जे जहिना सभ दिन नव सुर्जक उदय होइए तहिना
अपनो जिनगीमे सभ दिन हुअए। जखने दूध नवनीत
बनि घृत बनैक दिशामे ऐ आशाक संग बढ़ैए जे अपनो जिनगी घीवाह बनत आ जखन जिनगी घीवाह
बनत तखने ने ओकर सार्थकता हएत।
अपन संकल्पक
विचार मनमे रोपि जीवन काका डेढ़ियापर डेढ़हत्थी ठेंगासँ डाँरि खींचि दरबज्जाक
चौकीपर आबि बैसला। बैसते व्रती जकाँ अपन व्रत मनमे रोपि दृढ़ हुअ लगला जे दुनियाँ
किए ने एकभाग भऽ जाए मुदा पर्वतेश्वर
जकाँ एक्को डेग पाछू नइ घुसकब। पाछू नइ घुसकैक दृढ़ विचार मनमे रोपाइते जीवन कक्काक
नजैर अपन तेसर सन्तान- श्यामापर गेलैन। श्यामा..! श्यामा मनमे अबिते विचड़लैन-
‘श्यामो तँ हमरे सन्तान छी..!’
श्यामाक
प्रति विचार मनमे जगिते जीवन कक्काक देहमे जेना उमंगक फुनफुनी जगलैन। फुनफुनी
जगिते देह कँप-कँपा उठलैन जइसँ एक दिस दुनियाँक
भय आगूमे ठाढ़ भेलैन तँ दोसर दिस अपन दृढ़ संकल्प सेहो समकक्ष भऽ जिनगीक सोझमे
ठाढ़ भेलैन।
जीवन कक्काक
तेसर सन्तान ‘श्यामा’क लिंग परिचय अखन धरि स्पष्ट नहि भेल छल।
बालपनक जिनगी रहने श्यामाकेँ ने खाइ-पीबैमे कोनो तरहक असोकर्ज आ ने मल-मूत्र तियाग
करैमे। बच्चा सबहक संग खेलबो करैए आ पढ़ैले स्कूलो जाइते अछि। ओना, रंग-रंगक समाचार अखबार-रेडियोमे अबिते रहैए जे अमुख डॉक्टर ऐठाम
लड़का-लड़की भऽ गेल आ लड़की लड़का...।
दस बर्ख
बीतला पछाइत आने बाल-बच्चा जकाँ श्यामाक शरीरमे सेहो किशोरी-रूप झलकी दिअ लगल।
शरीरो फौदाए लगलै आ मनक झुकाव सेहो लड़की सभ दिस झुकए लगलै। ऐठाम एकटा प्रश्न अछि,
प्रश्न अछि जे बच्चा बाल-बुधि धरि लड़का-लड़की संग-संग संगी जकाँ खेलबो-धुपबो करैए
आ खाइतो-पीबितो अछिए। ओकरा सभमे लिंग-भेदक कोनो आशंका मनमे रहिते ने छइ। तत्पश्चात
लड़काक झुकाव लड़का दिस आ लड़कीक झुकाव लड़की दिस हुअ लगै छइ। ई अवस्था
लड़का-लड़कीक प्रेम-मिलनक अवस्थासँ पूर्वक छी। ओना, श्यामाक
शरीर-गठनमे नवपन आएल मुदा आनसँ भिन्न रूपमे। अखनो ई स्पष्ट नहि भेल जे श्यामा
लड़का छी आकि लड़की। ओना, श्यामाक अपन उमेरक आकर्षण लड़की
दिस बढ़ि रहल छल जइसँ केश बढ़ाएब, कनियाँ-पुतराक खेल-खेलाएब
इत्यादि-इत्यादि श्यामाक मनक संग बेवहारमे आबए लगलै। अखन धरि परिवारोक नजैरमे
श्यामाक असल रूप आ गामो-समाजक नजैरमे झँपाएल छल।
आइ आठ दिनसँ
जीवन काकाकेँ हुनक पत्नियोँ आ दुनू बेटो मुँह फोरि कऽ तँ नहि,
मुदा कात-करोटसँ सुना-सुना बाजए लगलैन-
‘श्यामा
हमरा परिवारक नहि, हिजरा परिवारक भेल..!’
मंगली काकी–माने
श्यामाक माए–जखन असगरमे बैस विचारै छेली तँ देखै छेली जे जहिना जेठ दुनू सन्तानकेँ
पेटमे नअ मास सेवलौं तहिना ने श्यामाकेँ सेहो सेवने छी। मुदा..!, ऐमे हमर कोन दोख अछि..? सभ लीला तँ भगवानक छिऐन..!
मुदा लगले
जखन बेटा-पुतोहु वा सर-समाज श्यामाक प्रति कहैन जे ई अपना सबहक सन्तान नहि, तखन
मंगली काकी सेहो ओही विचारमे भँसिया समाज दिस तकैत श्यामाकेँ अपन नहि बुझि तियाग
करैले तैयार भऽ जाइथ..! ‘माइक दिल’, ‘माइक दिल’ तँ दिन-राति अनघोल
होइते अछि, मुदा ओकर बेवहारिक पक्ष की अछि से के देखत..!
श्यामाक
प्रति अखन धरि समाजक अधिकांश लोकक यएह धारणा बनल रहल छल जे श्यामा लड़का छी। ओना
दुनू परानी जीवन काकाक मनमे बच्चेसँ शंका उठलैन जइसँ केतेको डॉक्टर आ केतेको
ओझा-गुनीसँ श्यामाकेँ देखा-सुना चुकल छला। ओझा-गुनी तँ घरक देवताक दोख लगा अपन-अपन
पल्ला झाड़लक। मुदा डॉक्टरी जाँच-परताल करौला पछाइत अपन हारि कबुल कऽ डॉक्टर सभ
जीवन काकाकेँ कहि देलकैन जे हमरा साधसँ बाहर अछि मुदा अहाँक तँ सन्तान छी,
अहाँकेँ ते केतौ भगैक रस्ता नहि...।
डॉक्टरी
विचारक पछाइत जीवन काका लड़का-लड़कीकेँ मनसँ हटा सन्तानक सीमापर ठाढ़ भऽ गेला।
मनमे कखनो काल किन्नर परिवारक रूप-रेखा अबैन। किन्नर परिवारक रूप-रेखा देख मनक संग
देहो काँपि उठैन जे ओ परिवार तँ समाजक हँसियापर अछि! अपना परिवारमे बाप-पुरखाक देल
बीस बीघा जमीन अछि, किसान परिवार छी,
किसानी जीवन अछि। जेकर धर्म रहलै जे अपन परिवारक भरण-पोषणक कोन बात जे दरबज्जापर
आएल आनो-आन खगलोकेँ आ बाटो-बटोहीकेँ खाइ-पीबैक परहेज नहि अछि। धार्मिक वृत्ति
समाजक परिवारमे रहबे कएल अछि जे जिनका जएह विभव छैन ओ ओहीमे परिवारक सभ मीलि-बैस
खाइ-पीबी। व्यास बाबाक समाज तँ आइ अछि नहि, जे बुझत- लूटि लाउ, कुटि खाउ, प्रात
भने फेर जाउ...।’
अप्पन आइ
धरिक परिवारक जिनगीक धाराकेँ देख जीवन कक्काक मनमे भोरेसँ जहिना दृढ़ता उठलैन जे
अपन आँखिक सोझमे अपन सन्तानकेँ भिखमंगा परिवारमे किन्नौं नइ जाए देब,
चाहे ऐ खातिर जे हुअए। परिवारे आकि समाजे की कहत। की समाज ई नइ जनैए जे श्यामा हमर
तेसर सन्तान छी..?
दरबज्जाक
ओसारक चौकीपर जीवन काकाकेँ अकलवेरामे
उमंगित बैसल देख मंगली काकीक मनमे ओहिना हुमरलैन जहिना जेठ मासक रौदक जरल मेघमे
हनहनाइत तूफानी दौड़मे करिया मेघ ऊपर चढ़ए लगैए जइसँ धरतियोपर हवा-बिहाड़ि,
पानि-पाथर अबैक सम्भावना बनियेँ जाइए तहिना भेलैन। मुदा लगले मन थीर भऽ गेलैन।
तैबीच दरबज्जापर पहुँच मंगली काकी जीवन काकाकेँ पुछलकैन-
“चाहे
पीब आकि पानियोँ पीब?”
ओना आजुक
परिवेशमे एहेन विचार मनुखाह बनि मरखाह बनि सकैए। किएक तँ पानि नहि,
पीबैक माने किछु खेलाक पछाइत पानि पीबसँ अछि। मुदा से नहि,
कृषक बीच अखनो एहेन चलैन अछि जे सभसँ पहिने मुँह-कान धोनौं वा बिनु धोनौं खाली
पानि पीबाक चलैन अछि। बिनु मुँह धोनेक माने भेल बाइसे मुहेँ बसिया पानि पीब। तँए
हुनकर खतियान एहेन बनि गेल छैन जे भोरमे सभसँ पहिने मन भरि पानि पीबी। पछाइत
चाह-पान चलत। तैठाम चाहक संग पानिक चलैन किए रहत? मुदा से
नहि, मंगली काकीक मन जीवन कक्काक रूप देख थरथरा गेल रहैन तँए
बाजल छेली।
जीवन काका
मंगली काकी दिस टकटक देखए लगला जे यएह माए अपन कोखिक सन्तानकेँ भिखमंगाक सन्तान
बनबए चाहि रहली अछि। मुदा मनक विचारकेँ मनेमे अरोपि बजला-
“चाहो
पीब आ किछु गपो-सप्प करब। तँए अपनो चाह एतै नेने आउ। संगे-संग पीबो करब आ...।”
ओना
संगे-संग चाह पीबैक साहस मंगली काकीक मनमे घटि रहल छेलैन। तँए बहन्ना बनबैत पहिने
हिनकेटा-ले गिलासमे चाह नेने पहुँचली।
पतिक हाथमे
गिलास पकड़ा मंगली काकी अपने चोटे घुमि आँगन आबि गेली। आँगन आबि चाह तँ पीबए लगली
मुदा मन थरथराइते रहैन। मन थरथराइक कारण रहैन दुनू गोरेक बीचक ने परिवार छी, तखन
चाहमे किए..?
मंगली काकी
घोंटे-घोंटे चाहो पीबैथ आ मनकेँ घटे-घट सकतेबो करैथ। चाह पीला पछाइत दरबज्जापर आबि
जीवन कक्काक आगूमे ठाढ़ भेली। ओना, तैबीच काकीक मनमे ईहो जगि चुकल छेलैन
जे जहिना पति छैथ तहिना ने बेटो अछि। जहिना पतिकेँ खुश राखब अप्पन दायित्व छी
तहिना ने बेटोकेँ राखए पड़त। तँए निर्भिक रूपमे मंगली काकी जीवन कक्काक आगूमे ठाढ़
भेली।
पत्नीकेँ
आगूमे ठाढ़ देख जीवन कक्काक मन चकभौर लिअ लगलैन। जहिना धारक मोनिक चकभौरमे
कियो-कियो डुमबो करैए, तहिना अकासमे गीध चकभौर लैत चारू दिशा देखबो करैए
आ पाहि लगा पहियेबो करिते अछि। जीवन कक्काक मनमे पहिल दिशाक चकभौरमे जगलैन जे
पति-पत्नीक बीचक ने परिवारो छी आ सन्तानो छी। मुदा तँए सोभावमे अन्तर नहि अछि सेहो
केना मानल जाएत। पुरुखक सोभाव होइए जे जँ अपने वा परिवारक सन्तानेक आगू अबैत बाधामे
सन्तानकेँ संरक्षण दैत अपने आगूमे ठाढ़ भऽ सामना करब, भलेँ
परिणाम जेहेन होइ, मुदा पत्नीक की ई सोभाव नइ अछि जे आक्रमिक
आगूमे ठाढ़ भऽ सन्तानकेँ दुनू हाथे दुनू हाथ पकैड़ मारि खुआ दइए। ओना, ऐठाम एहेन प्रश्न अछिए जे संरक्षणक रूप केहेन अछि?
फेर दोसर
चकभौर जीवन कक्काक मनमे उठलैन। उठलैन ई जे श्यामाक जहिना ‘पिता’ भेलिऐ तहिना ने पत्नियोँ ‘माए’ भेलखिन। तैठाम अप्पन चाह की अछि आ पत्नीक चाह की छैन? केकरो बात सुनला पछाइत ओइपर नीक जकाँ विचारबो तँ जरूरी अछिए। विचारक पछाइत
हँ-नइक ने निर्णय करब। आकि कियो बाजल जे ‘कौआ कान नेने जाइए’ आ ओकरा सुनि अपन कान बिनु देखनहि जँ कौआक पाछू-पाछू दौगब, ई केहेन हएत..?
दू भौक
टपैत-टपैत जीवन कक्काक मन कनी थमलैन। ओना, ने जीवन काका किछु बजै छला आ
ने मंगलीए काकी किछु बजै छेली। मुदा भीतरे-भीतर दुनू बेकतीक मनमे समुद्री तूफान
चलिये रहल छेलैन। पत्नीक अलिसाएल-मलिसाएल चेहराक रंग देख जीवन कक्काक मन सेहो पसीज
रहल छेलैन। जे एकाएक मन बिहुसि उठलैन। जीवन काका बजला-
“एकटा
पनचैती अहाँसँ कराएब अछि, घरक बात छी तँए पहिने घरेक लोक ने
ओइपर विचार करत। जँ घरमे नइ फरिछाएत तखन ने समाज आकि संसार देखब।”
पतिक विचार
सुनि मंगली काकीक मनमे एकाएक चमक एलैन। चमक अबिते मनमे उठलैन जे परिवारेक विषयमे
ने पतियो विचार करए कहि रहल छैथ। जखने परिवारमे पति-पत्नी मिलि,
वैचारिक एकरूपता आनि परिवार चलौत तखने ने ओ परिवार अपना बले ठाढ़ हएत। जइसँ जिनगीक
धारा एकबट्ट होइत आगू बढ़ैत चलत। ओना, तैबीच परिस्थितिवश
तोड़-जोड़ सेहो चलिते रहत। परिस्थितिक अर्थ भेल- ‘परि+स्थिति’, तँए, जखने परक स्थिति
आगूमे औत तखने कनी-मनी डोल-पात हेबे करत...।
मंगली काकी
बजली-
“बाजू, की कहै छी?”
मंगली काकीक
विचार सुनि जीवन काका समधानल प्रश्न रखैत बजला-
“अपना
दुनू गोरेक बीच केते सन्तान अछि?”
मंगली काकी
बजली-
“तीन।”
बजैक क्रममे
तँ मंगली काकी बाजि गेली मुदा लगले मन बेटाक संग समाज दिस बढ़ि गेने तत-मत करए
लगली।
पत्नीक
ततमती देख जीवन काका बुझि गेला जे पछुआ दाबि रहल छैन। ठिकिया कऽ जीवन काका दोसर
प्रश्न रखला-
“एतेटा
दुनियाँमे अहाँकेँ सभसँ लग के अछि?”
अतीतोमे जे
अतीत अछि। जेकर जेहेन परतीत तेकर तेहने ने अतीतो। किए कियो अपन छोड़ि अनका-ले मरैए
आ किए कियो अनका छोड़ि अपना-ले मरैए..? धरती-अकासक बीचक क्षितिजमे
जहिना केहनो-केहनो उड़न-चिड़ैया फँसि जाइए तहिना मंगली काकीक मन एकाएक फँसि गेलैन।
दुनियाँमे सभसँ लग के? अतीतमे वौआइत मंगली काकीकेँ बिआहक अपन
मरबा मन पड़ि गेलैन। मन पड़लैन जे ओही मरबापर ने माए-बापक संग समाजो पतिक हाथ
पकड़ा कहलैन जे दुनियाँ मेटि जाए मुदा पतिक संग नइ छोड़ब...।
मंगली काकी
बजली-
“बुझलो
बात अनठा किए बजै छी। हमरा बकलेल-ढहलेल बुझै छी?”
मंगली काकीक
चपचपाएल बोल सुनि अपन चपचपी मिलबैत जीवन काका बजला-
“अहाँ
केना बुझि गेलिऐ जे हम अनठा कऽ बजलौं हेन। जे कहैक अछि से पहिने चेतौनी दैत चेता
देब।”
जीवन कक्काक
वाणीमे जेहेन ओज छेलैन तेहने मनो ओजस्वी छेलैन्हे जइसँ मंगली काकीक मनमे भय सेहो
जगलैन। भयकेँ जगिते ज्वर-बुखार नपैबला थर्मामीटरक पारा जहिना गरमी पेब चढ़ैए आ
ठण्ढी पेब उतैरतो अछि तहिना मंगली काकीकेँ भेलैन। बजली-
“अहाँसँ
हम कोनो हटल छी। जे कहै छी, जेना कहै छी तहिना ने सुनबो करै
छी आ करबो करै छी।”
पत्नीक
विचार सुनि जीवन कक्काक मनमे उठलैन जे आइ जे समस्या परिवारक सोझामे उपस्थित भऽ गेल
अछि ओ नान्हिटा नहि अछि। पत्नीसँ परिवार होइत समाज धरिक बीचक समस्या छी, तँए
नान्हि-नान्हिटा विचारमे ओझराएब उचित नहि...।
जीवन काका
बजला-
“सुनबामे
आएल अछि जे अहूँ श्यामाकेँ अपन सन्तान नहि बुझि तियाग करैले तैयार छी?”
पतिक बात
सुनि मंगली काकी सहैम गेली। करेजक संग विचारो डोलायमान हुअ लगलैन। की बाजब आ की नइ
बाजब तैबीच मंगली काकीक विचार ओझराए लगलैन। किछु बजैक साहसे ने भऽ रहल छेलैन।
मंगली
काकीकेँ चुपी साधल देख जीवन काका बजला-
“चुप
रहने काज चलत! मुँह खोलि बाजू जे अहाँ की चाहै छी। कियो अपने
विचारक ने मालिक अछि।”
थरथराइत मने
मंगली काकी बजली-
“अपन
बेटो आ समाजोक लोक श्यामाकेँ अपन नहि बुझि दोसराक कहि रहल अछि! तैबीच..?”
पत्नीक
झूकैत विचार सुनि जीवन काका दृढ़ भऽ बजला-
“चाहे
ओ बेटा हुअए वा समाज, कान खोलि कऽ सभ सुनि लिअ जे श्यामा हमर
सन्तान छी, सन्तान बनि रहत। ई हमहूँ बुझै छिऐ जे श्यामा नि:सन्तान
रहत, मुदा तँए ओ मनुख नहि छी आ मनुखक जिनगी नहि जीब सकैए, हम तेकरा मानैले तैयार नहि छी।”
पतिक दृढ़
विचार सुनि मंगली काकीक मनमे सेहो दृढ़ता आबए लगलैन, एकाएक अपन कोखिक संतप्त
श्यामापर मन एकाग्र हुअ लगलैन। एकाग्र होइते मनमे उठलैन- श्यामेटा एहेन सन्तान
थोड़े छी, दुनियाँमे एहेन बहुत लोक अछि जेकरा प्रकृत्ति
प्रकोपसँ सन्तानोत्पतिक शक्ति नइ छइ। तँए ओकरा परिवार वा समाजसँ वहिष्कृत करब कहाँ
धरि उचित हएत...।
तैबीच जीवन
काका बजला-
“पहिने
अहाँ ई कहू जे अहाँक मनमे की अछि। की श्यामाकेँ अपन सन्तान नइ बुझि छोड़ैले तैयार
छी?”
पतिक दृढ़
विचार पेब बिना किछु आगू-पाछू तकने मंगली काकी बजली-
“श्यामा
की कोनो हमरेटा सन्तान छी आ अहाँक नहि छी।”
ढलानपर सँ
टघरैत पानिक रोकाबतेँ देख जीवनानुभवी लोक जहिना छील-छील कऽ चिक्कन बना-बना एकबट्ट
करैत छिड़ियाएल पानिकेँ धरिया धाराक रूपमे आगू बढ़बै छैथ तहिना जीवन काका मंगली
काकीक छिड़ियाएल विचारकेँ समेट बजला-
“पूबक
सूर्ज पच्छिम किए ने उगइ, जमीनक पानि अकास सिर किए ने चढ़इ
मुदा श्यामाकेँ अपन सन्तान छोड़ि ने अनकर बुझब आ ने अनका हाथ जाए देब।”
विस्मित
होइत मंगली काकी बजली-
“लोक
की कहत..!”
मंगली काकीक
विचार सुनि जीवन कक्काक अन्तरात्मा जेना ओहन बिजलोका जकाँ चमकलैन जेहेनमे ठनका
खसैए। बजला-
“लोक
की कहत! लोक पहिने अपन ठेकान करह। जेकरा अपन ठेकान नइ से
अनकर ठनका रोकि सकैए आकि अपनाकेँ बँचा सकैए।”
पतिक विचार
सुनि मंगली काकी सिरसिराए लगली। एकाएक देहमे सिरसिराएल कँपन हुअ लगलैन। कँप-कँपाइत
पुछलखिन-
“की
लोकक ठेकान?”
पत्नीक
जलियाएल विचार सुनि जीवन कक्काक मनमे कुवाथ नहि भेलैन। तेकर कारण अछि जे जीवन
कक्काक विचार सागरमे लहैर जकाँ उठि गेल छेलैन। लहराइत विचारमे आबि रहल छेलैन जे जँ
मनुख छोट-सँ-छोट आ पैघ-सँ-पैघ अपन जिनगीक रस्ताक बाधाकेँ अपना आँखिये ठिकिया मनसँ
हटबए चाहत तँ ओ जरूर हटा जिनगीकेँ बाधामुक्त कऽ सकैए। जखने जिनगी बाधामुक्त भेल तखने
ने ओ जिनगी घोड़ाक चालिमे सरपट दौड़ लगौत...।
जीवन काका
बजला-
“जे
समस्या अपना परिवारमे उपस्थित भऽ गेल अछि ओ खाली अपने परिवार-टा मे भेल आकि आइये
भेल अछि आ पहिने नइ भेल हएत से केना बुझै छिऐ? सभ दिन होइत
आबि रहल अछि आ आगूओ होइत रहत। महादेवकेँ सेहो अर्द्धनारीश्वर कहल जाइ छैन। जखने
अर्द्धनारीश्वर तखने ने सन्तान विहीन! कार्तिक आ गणेश तँ तखन
भेलैन जखन महादेव आ पार्वती दुनू दू छला। मुदा जखन दुनू सटि एक भेला तखन कोनो
सन्तान नइ ने भेलैन। तँए की हुनका देववंशसँ कियो हटा देलकैन आकि हटा देतैन?”
ओना,
मंगली काकीकेँ महादेव-पार्वतीक ओ कथा (माने अर्द्धनारीश्वरबला कथा सुनल रहैन मुदा
एना भऽ कऽ नहि, ई नइ बुझल रहैन जे अर्द्धनारीश्वर की। तँए, धार-कातक पँकियाएल चपचपीमे जहिना चँङ्गुराएल चिड़ौयो आ पैरबला जानवरक संग
लोको चपि कऽ गड़ि जाइए, तहिना मंगली काकी सेहो चपि कऽ गड़ि
मुँहपर हाथ लैत बजली-
“ऐँ.अ..अ..!”
जीवन
काकाकेँ जेना सहगर खेतक लभगर हाल भेटलैन तहिना बजला-
“ऐँ-टेँ
नइ करू! वएह शिवजी महादेव छैथ जे देखलखिन जे जे कृष्णजी
महिला संगठनक नेता छैथ ओ महिला छोड़ि पुरुखक प्रवेश रोकने छैथ, तखन ओ की केलैन से बुझल अछि?”
विचारक
बोनमे हेराएल-भोथियाएल बेटोही जकाँ मंगली काकी बजली-
“नइ! अहूँ ने तँ कहियो कहने छेलौं।”
जीवन काका
बजला-
“कोनो
कि एकेटा गप अछि जे ओ छुटि गेल ते बड़ जुलुम भऽ गेल। जखने जागी तखने परात..!”
उत्सुकाएल
मंगली काकी बजली-
“पहिने
शिवशंकर दानीक कथा कहि दिअ।”
पत्नीक
चपचपी देख चपचपाइत जीवन काका बजला-
“शिवसँ
शिबानी बनि कृष्णजीक महिला संगठनमे शामिल भऽ गेला..!”
मंगली
काकीकेँ जेना एकाएक भक् खुजलैन तहिना बजली-
“एहेन
बात जे अहाँ पेटमे रखने छेलौं आ कहियो एतबो सिनेह नइ भेल जे हमरो कहितौं..!”
पत्नीक
झुझुआइत मनकेँ जीवन काका पकैड़ बिच्चेमे बजला-
“पेटमे
कि एतबे अछि। अच्छा जखन अहाँ पेटक बात लिअ चाहै छी ते सुनू। ई तँ शिवशंकर महादेवक
विषयमे कहलौं। आब सुनू महाभारतक विषय।”
‘महाभारत’क नाओं मंगली काकी सुनने जरूर छैथ आ द्रौपदीक चिरहरणक सिनेमो देखने छैथ।
तँए, महाभारतक नओं सुनि आरो जिज्ञासा बढ़ि गेलैन। बजली-
“सुनाइये
दिअ। जिनगीक कोनो ठेकान अछि, जँ मन लगले चलि जाएत तखन तँ
अनेरे ने भूत बनि लपकबै।”
मुस्की दैत
जीवन काका बजला-
“जखन
महाभारत होइत रहै ने, तइमे एकटा वीर रहै शिखंडी, ओहो अपने श्यामा जकाँ छल। ओ की केलकै से बुझल अछि?”
मुड़ी
डोलबैत मंगली काकी बजली-
“नइ..!”
जीवन काका
बजला-
“कृपाचार्योकेँ
आ कृतवर्मोकेँ छेरा-छेरा भरौलक!”
मंगली काकीक
मनमे जेना आत्मबल फुलाए लगलैन तहिना बिहुसैत बजली-
“अरे
वा..!”
जीवन काका
मंगली काकीक मनमे पसि बजला-
“ऐँ.,
एतबेमे हदिआइ छी! भगवान राम जखन बोन जाए लगला
तँ अन्तिम विदाइ अयोध्यावासी लैत-दैत पुरुख-नारी कहि तँ सभकेँ विदा कऽ देलखिन आ
अपने दच्छिन मुहेँक रस्ता धेलैन, आ बीचमे किछु गोरे ओहिना
ठाढ़े रहि गेल, ओ की केलक से बुझल अछि?”
मंगली काकी
बजली-
“नइ..!”
जीवन काका
बजला-
“ओ
सभ–जे ठाढ़ छल से–के सभ छल? जे पुरुख-नारीक बीचक अछि। जेकरा
शखा-सन्तान नइ हएत। जखन रामचन्द्रजी, लक्ष्मण आ सीताक संग
घुमि कऽ अयोध्याक आड़िपर पहुँचला तखन वएह सभ दुनू भाँइक गट्टा पकैड़ कहलकैन जे ‘अहाँ हमरा किए ने विदाइ देलौं? जइ आशामे अहीं जकाँ
चौदह बर्ख हमहूँ सभ टपला खेलौं?”
मंगली काकीक
मनो आ शरीरो जेना शान्त भऽ गेलैन। बजली-
“जे
अहाँ करबै सएह ने हमहूँ करब।”
रणभूमिक
संगी पेब जीवन काका बजला-
“श्यामा
हमर सन्तान छी। अपना जीबैत ओकरा भीख माँगैत देखब, की ओहन
लाजक विचार लोक अपने नइ करत। दुनियाँ एक दिस भऽ जाए,
मुदा...। जाबे धरि श्यामा पढ़ए चाहत, समांग बुझि सहयोग देबइ।
जहिया ओ पढ़ाइ छोड़त तहिया अपना आँखिक सोझमे ओकरा मनोनुकूल जीबैक साधन बना देबइ।
अपना पैरपर ठाढ़ कऽ समाजक ओहन मनुख बना देबै जे अपन श्रमसँ अपन सुभिमानी जिनगी बना
जीबत आ ओकर रक्षा करैत रहत।”
¦
शब्द संख्या
: 2767, तिथि : 28 जनवरी 2018


text:
हथियाएल खुरपी
भिनसुरका
चाह पीला पछाति काजक हिसाब जोड़ए लगलौं आकि पत्नी आबि कहलनि-
“लफ साग भँसि गेल, अहाँकेँ कोनो धनिए नै।”
अखनि
धरिक मन सोलहन्नी शुद्ध छल, मुदा काजेक धनि नै अछि तखनि भरि दिन करै की छी।
मनमे कुवाथ भेल। सागक खेती जानिए कऽ भँसेने छेलौं। जानि कऽ ई जे मरदा-मरदी खेत
पथारमे काज करि कऽ सीखि लइत, मुदा स्त्रीगण तँ अँगना-घरमे रहैवाली, जँ कनियोँ
उपारजनक लूरि नै हेतनि तखनि चुल्हिपर छन-मन केना हएत। सागक खेती आकि लत्ती-फत्तीक
बीजमे ओहेन शक्ति छै जे माटिक ऊपरो आ तरोमे अँकुरि जाइए। तँए ओतबो लूरि भेने
तँ मनमे बिसवास जगबे करतनि किने जे अपन कएल खाइ छी। बरदास नै भेल। ललकि गेलौं-
“बड़ जुतिहारिन छी?
जँ आइ नै टमाटरमे कमाएब तँ भँसिये जाएत। तेहेन-तेहेन अमेरिकन घास आबि गेल छै जे
अढ़ाइ दिना बोाखार जकाँ ओकरो भऽ गेल छै।”
.......
अन्तिम-
........
पत्नीक
गद-गदाएल मन रहबे करनि, जहिना ढोलकक गदपर हाथ घुसकुनियाँ कटैत सूर मिलबैत तहिना
बजली-
“दिन दिन छिऐ, राति राइत छिऐ। मुदा आँखिक बीच दुनू अबैत-जाइत जहिना
चलैत अछि तहिना ने जिनगीओ भेल।”
पत्नीक
विचार तँ सुनि लेलौं, मुदा मन हरमाज करए लगल। हरमाज ई जे भरि दिनक जे
मुँह-फुलौबलि रहल तेकर जड़ि कारण की छल?¦६५०¦
११ मार्च २०१४


text:
कुन्दन झा । दूधमती नदी जनकपुरक संस्कृति, इतिहास बचाबएबला नदी अछि । ओहि संगे जनकपुरक पहिचान सेहो बनौने अछि । मुदा जे नदी जनकपुरके देश दुनीयामे नाम बनौने अछि आई ओकर पहिचान अपने समाप्त होबए लागल अछि । मुृदा जनकपुरवासी आई वएह नदीके तिरस्कारके दृष्टिसँ देख रहल अछि । जनकपुरके …Read More »
दूधमतीक संरक्षणमे किनको ध्यान नहि
दीपेन्द्र झा जनकपुर ३ जनकपुरमे अखन चारु दिस विकास निर्माणक काजसभ चलि रहल अछि । जतए जाउ सभकिओ जनकपुरक विकासमे लागल छथि । मुदा जनकपुरके जाहि नदीसँ नाम गौरवान्वित होइत आएल अछि ओहि नदीके विकासक लेल किओ ध्यान देने नहि लागि रहल अछि । दूधमतीक संरक्षण करबाक चाही ओ कहला …Read More »
दूधमतीक दुनू कात वृक्षारोपणक अभियान चलाओल जाए
अमित झा, समाजिक कार्यकर्ता । दुधमती जनकपुरक संस्कृतिके बचा कऽ रखने अछि कहल जाए त अतिशयोक्ति नहि हएत । जे नदी कहिओ जनकपुरक लेल नाक छल वएह नदी आई अपन अस्तित्वक खोजीमे अछि । जे नदी दुध जेहन कञ्चन पानि अपना गर्भमे बहबै छल ओ नदीके बहावधरि रुकि जाइत अछि …Read More »
दूधमतीक संरक्षणक लेल जनप्रतिनिधिपर दवाब बनाबए पड़त
विष्णु कुमार भण्डारी जानकी महिला जागरण समाज जनकपुरवासी सेहो आब सरसफाई दिस आगा बढए लागल छथि । विश्वभरि अखन जल संरक्षणक लेल अभियान चदाओल जा रहल अछि । एहिमे जनकपुरवासी सेहो योगदान पहुँचा रहल छथि । जे खुशीक बात अछि । पहिने गंगासागर पोखरिके सरसफाई कऽ एतुका लोक ओहिके पूजनीय …Read More »
स्थानीय स्तरसँ संरक्षणक पहल हुए
विरेन्द्रलाल कर्ण नेता राष्ट्रिय प्रजातन्त्र पार्टी राष्ट्रवादी दूधमती जनकपुरक ऐतिहासिक आ धार्मिक महत्व अपन जलमे समाहित कऽ रख्ने अछि । मुदा दूधमतीक जल गन्दा भेल संगहि जनकपुरक ऐतिहासिकता सेहो धुमिल भेल अछि । एहि धब्बाके हटेबाक पहिल दायित्व दूधमतीक जलसँ लाभ उठाबएबलाके अछि । तैयो किओ एकरा संरक्षणक लेल कोनो …Read More »
दूधमती संरक्षणक संकल्प एहि बर्ष किए नहि लेल जाए ?
पवनकुमार झा । जनकपुरक लेल दूधमती नदी इज्जतसँ कम नहि रहल कहल जाए तऽ अतिशयोक्ति नहि हएत । ई नदी जनकपुरक संस्कृति, इतिहास बचाबएबला नदी अछि । ओहि संगे जनकपुरक पहिचान सेहो बनौने अछि । मुदा जे नदी जनकपुरके देश दुनीयामे नाम बनौने अछि आई ओकर पहिचान अपने समाप्त होबए …Read More »
दूधमतीक लेल मिडिया मार्फत पहल हुए
विन्दकिशोर साह, सञ्चारकर्मी । जखन जखन जनकपुरक चर्चा हएत दूधमतीक चर्चा ओहिठाम हएबे करत । कारण जनकपुरक एकटा अभिन्न हिस्सा दूधमती नदी अछि । एकर ऐतिहासिकता धिरे धिरे धुमिल होइत जा रहल अछि । जाहिके उजागर करबाक प्रयासमे हमरा अहाँके लगबाक चाही । दूधमतीक चर्चा त्रेताकालिन इतिहासमे सेहो देखल जा …Read More »
दूधमतीक संरक्षणक लेल युवा क्लवसभके अग्रसरता देखाबए पड़त
अवधेश कामत, संचारकर्मी । जनकपुरवासी सेहो आब सरसफाई दिस आगा बढए लागल छथि । विश्वभरि अखन जल संरक्षणक लेल अभियान चदाओल जा रहल अछि । एहिमे जनकपुरवासी सेहो योगदान पहुँचा रहल छथि । जे खुशीक बात अछि । पहिने गंगासागर पोखरिके सरसफाई कऽ एतुका लोक ओहिके पूजनीय बनौलथि । प्रत्येक …Read More »
दूधमती सफाईके तीव्र बनाओल जाए
नविन सिंह, सञ्चारकर्मी दूधमती हम्मर अहाँक प्रतिष्ठा सँ जुड़ल नदि अछि । एकर इतिहास बेर बेर हमरा अहाँके गौरवान्वित करैत आएल अछि । त्रेता युगके इतिहास रहल दूधमती आई अपने इतिहास बनएके कगारपर पर अछि । एहि नदिके पुनर्जीवित कएनाइ अति आवश्यक अछि । जाहि हिसाबसँ गंगासागर पोखरिके सरसफाइके …Read More »
दूधमतीक दायरा सकुचएसँ रोकी
वीरेन्द्र कर्ण, खेलाडी । वातावरणीय दृष्टिकोणसँ जलाशयसभ स्वच्छ आ सफा हएब अति आवश्यक होइत अछि । मुदा जनकपुर एहि मामिलामे बहुत पाछा अछि । जेकर उदाहरणके रुपमे एतए रहल पोखरि आ ऐतिहासिक नदी दूधमतीके लेल जा सकैत अछि । दूधतमी जनकपुरक इतिहासमे चारिचाँद लगबैत आएल अछि । मुदा एतुका स्थानीयवासीसभ …Read More »


text:
मलाला युसूफज़ई क संग न्यूयॉर्क मे हेतीह सम्मानित यूएन फाउंडेशन क कार्यक्रम लेल अमेरिका जेबा लेल वीजा मंगलथि
ज्योति श्रीवास्तव
दरभंगा : अफ़गानिस्तान क मलाला यूसुफज़ई आ बिहार क दरभंगा क मार्था डोडराय एक दोसर स कहियो भेंट नहि केलथि मुदा एहि दूनू नाम कए आइ समस्त विश्व सम्मान देबा लेल तैयार अछि। न्यूयॉर्क, अमेरिका मे एकटा मंच पर दूनू सम्मानित हेतीह। आखिर हिनका दूनू मे एहन कोन समानता अछि जे हिनका एक संग इ सम्मान देल जा रहल अछि। मलाला क कहानी त अहां सब जनैत छी, मुदा अपन गाम-घर अपन सबहक बीच जे अछि तेकर संबंध मे जानकारी क बहुत कम लोक कए अछि। मलाला जेकां मिथिला क ‘मदर टरेसा’ बनि चुकल मार्था डोडराय सेहो मानवता क एकटा बहुत पैघ शत्रु पोलियो कए कुशेश्वर स्थान सन दुनियाक दुर्गम क्षेत्र स भगा देलथि अछि। इ काज कोनो असंभव स कम नहि छल। एहि काज लेल यूएन फाउंडेशन हिनका भारत क सर्वोत्तम टीकाकर्मी घोषित कैलक अछि। संगहि मलाला संग सम्मानित करत। झारखंड क लातेहार क चीका गांव मे जन्म, दसवीं तक पढल मार्था पांच साल पहिने एएनएम बनि कए बिहार एलीह। हुनका दरभंगा ज़िला क कुशेश्वर स्थान पूर्वी पीएचसी अंतर्गत तिलकेश्वर पंचायत मे नियुक्त कैल गेल। कुशेश्वर स्थान पूर्वी दुनिया क दुर्गम इलाका मे स एक अछि। दरभंगा-सहरसा-खगड़िया-समस्तीपुर क सीमा स लागल एहि इलाका क शायद कोनो एहन गाम हुए जाहि ठाम सडक मार्ग स पहुंचल जा सकैत अछि। एहि ठाम साल क छह मास बाढ़ रहैत अछि आ 12 मास नांव चलैत अछि। नाव एहि क्षेत्र क लाइफ लाइन अछि। रेत आ पगडंडी एहि ठाम सडक कहल जाइत अछि। कुल मिला कए आजादी एतबा दिनक बाद एहि ठाम लोकक जिनगी लगभग पिछला सदी जेकां अछि। ग़रीबी, भुखमरी, बेबसी, लाचारी, निरक्षरता आ पलायन क दंश झेल रहल एहि इलाका मे एखन हाल क किछु साल तक पोलियो क मरीज़ बहुत रास छल। इ बीमारी एहि ठाम आम छल। बेसी काल बिहार स पोलियो मिटेबा लेल मीडिया एहि इलाका कए चुनौती क रूप मे पेश करैत छल। एहन माहौल मे मार्था एहि ठाम एएनएम क काज शुरू केलथि। तिलकेश्वर पंचायत मे पोस्टिंग त भेल मुदा काज करीब पूरा प्रखंड मे करैत छथि। मार्था पोलियो स जूझबाक जज़्बा विकसित केलथि। पहिने हुनका काफी कठिनाई महसूस भेल। परिस्थि एहि ठाम झारखंड क हुनकर गाम स बेसी विपरीत छल। मार्था सब दिन 15-20 किलोमीटर क यात्रा करैत छथि। भोर तीन बजे उठैत छथि। घर क कामकाज़ निपटा निकलि पडैत छथि अभियान पर। नाव पर, पैदल आ चचरी पुल पार करैत ओ गाम सब मे जाहि ठाम टीकाकरण की होइत छै लोक नहि जनैत छल। मार्था लोक कए एकर मतलब बुझबैत छथि। इ कहैत छथि जे हुनकर बच्चा कए विकलांगता क अभिशाप स पोलियोरोधि टीका मुक्त क सकैत अछि। इ बीमारी छी, जे कोनो झाड़-फूंक या बाबा नहि ठीक क सकैत अछि। धीरे-धीरे लोक मे जागरूकता आयल मुदा मार्था कए एकरा लेल बहुत कठिन परिश्रम करै पडल। एहि ठाम महिला अपन बच्चा कए अपना संग खेत मे काज करबा लेल ल जाइत छथि एहन मे बच्चा कए ताकब एकटा कठिन काज भ जाइत अछि। मार्था एक एकटा बच्चा कए ताकि ओकर वैक्सिनेशन करैत रहलीह। बाद मे एहन जागरूकता आबि गेल जे लोक मार्था क बाट तकैत अछि। जा धरि टीका नहि पड़ल लोग खेत नहि जाइत अछि। आखिरकार मार्था क मेहनत रंग अनलक आ बिहार क सर्वाधिक पोलियो ग्रसित इलाका मे स एक दरभंगा स पोलियो गायब भ गेल। आइ दरभंगा ज़िला पोलियो मुक्त भ गेल। मार्था क काज कए देखबा लेल डब्ल्यूएचओ समेत दुनिया क कईटा संगठन क लोक कुशेश्वर स्थान एलाह। हुनका पर एकटा खास डॉक्यूमेंटरी सेहो बनल। विश्व मे हुनक काज क सराहना भेल। कुशेश्वर स्थान पीएचसी क प्रभारी डॉ भगवान आ हेल्थ मैनेजर दीपक कुमार गर्व स कहैत छथि जे मार्था अपन कार्यक्षेत्र स छह-छह दिन पर घर लौटैत छथि। ओ दिन-राति टीकाकरण करैत छथि। गाम क ग़रीब लोकक हुनक खान-पीन होइत अछि। मार्था एहि ठाम क महिला कए सूचिता क संबंध मे सेहो जागयक करैत छथि। बच्चा कए गंदा देख ओकर परिजन खास क माता कए सफाई क मतलब बुझबैत छथि, बहुत ठाम त अपने आगू बढि बच्चा साफ-सफाई क दैत छथि। मार्था कहैत अछि जे ओ हर बच्चा कए अपन बच्चा मानैत छथि। दरभंगा क सिविल सर्जन डॉ उदय कुमार चौधरी कहला जे अगर दरभंगा पोलियो मुक्त घोषित भ रहल अछि त एहि मे मार्था क योगदान सबस महत्वपूर्ण अछि। मार्था क पति जोर्जे पलामू क रहनिहार छथि आ बीएसएफ स रिटायर्ड छथि। ओ मार्था क काज मे बहुत सहायता केलथि अछि। इसमाद जखन मार्था स पूछलक जे मलाला क संग सम्मानित कैल जेबा पर हुनका केहन लागि रहल अछि त ओ कहलीह जे पहिने त अमेरिका जेबाक गप सुनि नर्वस भ गेल रही, मुदा मलाला क संग मंच पर बैसब हमर लेल सम्मान आ खुशी क गप अछि। मार्था क सपना अछि भारत क हर गाम, गली-कूचा स पोलियो क खात्मा।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नयी दिल्ली : समाजिक क्षेत्रक संस्था नव पल्लव वार्षिकोत्सव ‘नवश्रुति-2013’ केर आयोजन 29 दिसम्बर 2013केँ कान्स्टिटूशन क्लब रफ़ी मार्ग स्पीकर हॉल दिल्लीमे आयोजित करबाक निर्णय लेलक अछि। एहि अवसरपर ‘अयाची छात्रवृत्ति’ प्रदान कएल जाएत। ई छात्रवृत्ति कार्यक्रम दू श्रेणीमे दू चरणमे आयोजित होएत। पहिल श्रेणीमे दिल्ली एवं एनसीआर केर सरकारी विद्यालय सभमे अध्यनरत कक्षा 9 एवं 10 केर छात्र-छात्रा भाग लऽ सकता। दोसर श्रेणीमे दिल्ली एवं एनसीआर केर सरकारी विद्यालयमे अध्ययनरत कक्षा 11 एवं 12 केर छात्र- छात्रा अपन भागिदारी निश्चित कऽ सकैत छथि। चरण एकमे देल गेल विषयपर छात्र लोकनिकेँ हिन्दीमे एकटा निबन्ध लिखबाक होएत। पहिल श्रेणीमे शब्द सीमा 350-400 आ द्वितीय श्रेणीमे 550-600 शब्द होएत। निबन्ध केर विषय पहिल श्रेणी लेल ‘मेरे सपनों का भारत – मैं करूं भारत निर्माण’ आ द्वितीय श्रेणीमे ‘भ्रष्टाचार- कारण और निवारण’ अछि। दोसर चरणमे देल गेल विषयपर व्याख्यान निश्चित समय सीमापर देबाक अछि। विषय पहिल श्रेणी लेल ‘यत्र नार्यस्तु पुज्यते, रमन्ते तत्र देवता:’ आ द्वितीय श्रेणी लेल ‘नारी के साथ दुर्यव्यवहार- कैसे हो इसका उपचार’ अछि। एहि चरण लेल समय सीमा प्रथम श्रेणी लेल 3.5 मिनट प्रति प्रतियोगी आ द्वितीय श्रेणी लेल 5 मिनट प्रति प्रतियोगी रहत। दुनू श्रेणीमेसँ सर्वश्रेष्ठ निबन्ध लिखऽ वला 10-10 छात्र/छात्राकेँ व्याख्यान प्रतियोगिता लेल नव श्रुति आयोजन स्थलपर 29 दिसम्बरकेँ बजाएल जाएत। आयोजन सचिव कृष्ण कुमार झा जनौलनि जे एहि प्रतियोगितामे भाग लेबा लेल कोनो फीस नहि लागत। व्याख्यान प्रतियोगितामे भाग लेबऽ वला छात्रमेसँ दू सर्वश्रेष्ठ छात्र/छात्राकेँ 500 प्रति मास एक बरख धरि छात्रवृत्ति देल जाएत। अन्य प्रतियोगीकेँ प्रोत्साहन पुरस्कार देल जाएत। ओ जनौलनि जे ओ निबन्ध जे डाक, स्पीड पोस्ट, कूरियर अथवा अपने लऽ कऽ 23 दिसम्बर सायं छओ बजेसँ पहिले पहुँचि जाएत ओहि सभ निबन्धकेँ प्रतियोगितामे शामिल कऽ लेल जाएत। आयोजन सचिव विशेष रूपसँ कहलनि जे प्रत्येक प्रतिभागी अपन निबन्ध केर अन्तमे अपन नाम, कक्षा, रोल नम्बर, विद्यालय केर नाम एवं सम्पर्क हेतु मोबाइल वा फोन नम्बर देब नञि बिसरथि, आ निबन्ध विद्यालय केर प्रधानाध्यापक द्वारा सत्यापित हेबाक चाही। निबन्ध पठेबाक पता : कृष्ण कुमार झा (आयोजन सचिव), नव पल्लव‘अयाची छात्रवृत्ति योजना- 2013 प्लॉट न. 78-79, पॉकेट-सी 5, सेक्टर-11, रोहिणी, दिल्ली-110085, मोबाइल न. – 9950098757.
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पतञ्जलि
पतञ्जलि योगसूत्रक रचनाकार छथि जे हिन्दूसभक छः दर्शन ( न्याय, वैशेषिक, सांख्य, योग,मीमांसा, वेदान्त)मे एकटा छी। भारतीय साहित्यमे पतञ्जलि लिखने ३ मुख्य ग्रन्थसभ पावैत अछि योगसूत्र, अष्टाध्यायीमे भाष्य, आ आयुर्वेद ग्रन्थ। कुछ विद्वानसभक मत अछि कि ई तीनटा ग्रन्थसभ एके व्यक्तिसँ लिखने अछि ; आनोके धारणा अछि ई यी ग्रन्थसभ विभिन्न व्यक्तिसभ लिखने छथि। पतञ्जलि पाणिनिक अष्टाध्यायीउपर अपन टीका लेखने अछि जेकरा महाभाष्य कहैत अछि (महा+भाष्य(समीक्षा,टिप्पणी,विवेचना,आलोचना)। ई ग्रन्थसभक निर्माणकाल २०० ई० पू० निर्धारण केने अछि ।
जीवन[सम्पादन करी]
पतञ्जलि काशीमे ईसा पूर्व दोसर शताब्दीमे छल । उनकर जन्म गोनारद्य (गोनिया)मे भेल छल मुदा ओ काशीक नागकूपमे बसल छल । ई व्याकरणाचार्य पाणिनीक शिष्य छल । श्रावण कृष्ण पञ्चमी (नागपंचमी)क दिन हिन्दू धर्मावलम्वीसभक घरमे नागके चित्र बनावैके चलन अछि कियाकी उनकर जन्म एही दिन भेल आ हुनका शेषनागक अवतार मानैत अछि।
योगदान[सम्पादन करी]
पतञ्जलि महान् चिकित्सक छल आ हुनका 'चरक संहिता'क परचयिता मानैत अछि। 'योगसूत्र' पतञ्जलिक प्रमुक ग्रन्थ छी। पतञ्जलि रसायन विद्याक विशिष्ट आचार्य छल - अभ्रक विंदास, अनेक धातुयोग आ लौहशास्त्र उनकर देन छी । पतञ्जलि संभवत: पुष्यमित्र शुंग (१९५-१४२ ई.पू.)क शासनकालमे छल । राजा भोज हुनका तनक साथ मनक सेहो चिकित्सक कहल जाइत अछि।
- योगेन चित्तस्य पदेन वाचां मलं शारीरस्य च वैद्यकेन।
- योऽपाकरोत्तं प्रवरं मुनीनां पर जलिं प्रा जलिरानतोऽस्मि।।
(अर्थात् चित्त-शुद्धिक लेल योग (योगसूत्र), वाणी-शुद्धिक लेल व्याकरण (महाभाष्य) आ शरीर-शुद्धिक वैद्यकशास्त्र (चरकसंहिता) दऽ वाले मुनिश्रेष्ठ पतञ्जलिके प्रणाम ! )
ई.पू. द्वितीय शताब्दीमे 'महाभाष्य'क रचयिता पतञ्जलि काशी-मण्डलक निवासी छल । मुनित्रयक परम्परामे ओ अन्तिम मुनि छल । पाणिनी पछा पतञ्जलि सर्वश्रेष्ठ स्थानक अधिकारी पुरुष मानैत अछि। ओ पाणिनी व्याकरणक महाभाष्यक रचना करै एकरा स्थिरता प्रदान केलक। ओ अलौकिक प्रतिभाक धनी छल व्याकरणक अतिरिक्त अन्य शास्त्रसभमे सेहो उनकर समान रूप अधिकार छल । व्याकरण शास्त्रमे उनकर बातके अन्तिम प्रमाण मानैत अछि। ओ अपन समयक जनजीवनक पर्याप्त निरीक्षण केने छल । अत: महाभाष्य व्याकरणक ग्रन्थ हुनकर साथ-साथ तत्कालीन समाजक विश्वकोश सेहो छल । पतञ्जलिके शेषनागक अवतार मानैत अछि। द्रविड देशक सुकवि रामचन्द्र दीक्षित अपन 'पतञ्जलि चरित' नामक काव्य ग्रन्थमे उनकर चरित्र के सम्बन्धमे कुछ नये तथ्यों की सम्भावनाओंको व्यक्त कएल गेल अछि। उनकर अनुसार आदि शंकराचार्य के पितामह गुरू आचार्य गौडपाद पतञ्जलिक शिष्य छल मुदा तथ्यसभक अभावसँ ई बातक पुष्टि नै होएत।
प्राचीन विद्यारण्य स्वामी अपन ग्रन्थ 'शंकर दिग्विजय'मे आदि शंकराचार्यमे गुरू गोविन्द पादाचार्यके पतञ्जलिक रूपान्तर मानने अछि। ई प्रकार उनकर सन्बम्ध अद्वैत वेदान्तक साथमे जोडलक ।
काल निर्धारण[सम्पादन करी]
पतञ्जलिक समय निर्धारणक सम्बन्धमे पुष्यमित्र कण्व वंशक संस्थापक ब्राह्मण राजाक अश्वमेध यज्ञसभक घटनाके लऽ सकै छी। ई घटना ई.पू. द्वितीय शताब्दीक छी। एकर अनुसार महाभाष्यक रचनाक काल ई.पू. द्वितीय शताब्दीक मध्यकाल अथवा १५० ई.पूर्व बमानैत अछि। पतञ्जलिक एकमात्र रचना महाभाष्य छी जे उनकर कीर्तिके अमर बनावैके लेल पर्याप्त अछि। दर्शन शास्त्रमे शंकराचार्यके जे स्थान 'शारीरिक भाष्य'क कारण प्राप्त अछि, ओही स्थान पतञ्जलिके महाभाष्यक कारण व्याकरण शास्त्रमे प्राप्त अछि। पतञ्जलि ई ग्रन्थक रचना करै पाणिनीक व्याकरणक प्रामाणिकतामे अन्तिम मोहर लगालक ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- काशीका विभूतिहरू - श्री पतञ्जलि
- पतंजलि कृत योगसूत्र
- पतंजलि कृत व्याकरणमहाभाष्य
- महर्षि पतंजलि - भारतीय मनोवैज्ञानिक (वेबदुनिया)


text:
शिक्षाकर्मी जेल भेजल गेलाह
ललित नारायण मिथिला विश्वविद्यालय कैम्पस में आंदोलनरत 25 बर्खास्त शिक्षाकर्मी के गिरफ्तार करि 14 दिन के लेल जेल भेज देल गेल अछि. विश्वविद्यालय के बर्खास्त 283 शिक्षक आओर कर्मचारी सभ के जबरन धरनास्थल सं हटाएल गेल. डीएसपी आओर एसडीओ के अगुवाई में हिनका सभ के अहिठाम सं हटा देल गेल आ विरोध करय वाला के 31 जुलाई तक जेल भेज देल गेल. हिनका सभ पर सरकारी कामकाज में बाधा पहुंचाबय आओर विश्वविद्यालय कर्मी के संग अभद्रता के आरोप लगाएल गेल अछि. करीब मास पहिने दिन 20 जून के महाराजा लक्ष्मेश्वर सिंह मेमोरियल कॉलेज दरभंगा आओर झूमक महासेठ धर्मप्रिय लाल महिला कॉलेज मधुबनी के 283 शिक्षाकर्मी के बर्खास्त कए देल छल. जकर बाद सं बर्खास्त शिक्षाकर्मी विश्वविद्यालय मुख्यालय पर ताला जड़ि घेरा डालो-डेरा डालो आंदोलन पर छलाह. तहिआ सं विश्वविद्यालय के कामकाज ठप छल. परीक्षा सेहो नहिं भs सकल. परीक्षा समय पर नहिं भेला सं सेशन पिछड़ि गेल अछि. गिरफ्तारी के बाद सं विश्वविद्यालय में आब फेर सं पहिने जकां कामकाज शुरू भ गेल अछि.
Subscribe to: Post Comments (Atom)


text:
> लना मिथिला विश्वविद्यालय केर दीक्षांत समारोह
> मुख्यमंत्रियो कयलनि मिथिलाक गुणगान
दड़िभंगा. ललित
नारायण मिथिला विश्वविद्यालय केर दीक्षांत समारोह मे बुधदिन ३ अक्टूबर
२०१२ कें राष्ट्रपतिक आगमन नव प्राण केर संचार कयलक. राष्ट्रपति प्रणव
मुखर्जी केर आगमन पर विश्वविद्यालय छात्र सहित समूचा मिथिला केर लोक बेस
उत्साहित छल. दीक्षांत समारोह मे राष्ट्रपतिक आगमनक बाद विद्वत शोभायात्रा
निकालल गेल. जकर नेतृत्व कुलसचिव डॉ. विजय प्रसाद सिंह कयलनि. राष्ट्रपति
प्रणव मुखर्जी एही जुलूसक संग मंच पर पहुंचलाह.
दीक्षांत केर औपचारिकताक शुरूआत कुलसचिव कयलनि. राष्ट्रपतिक अयबा सं पहिने
मंच पर वरिष्ठ कांग्रेस नेता
डा. मदन मोहन झा, पूर्व विधान पार्षद डा. दिलीप कुमार चौधरी, विधान पार्षद
डा. विनोद कुमार चौधरी बेस सक्रिय छलाह. मंच संचालन
डा. इंदिरा झा व प्रो. पुतुल सिंह क' रहल छलीह. कार्यक्रमक सफलताक लेल विवि
केर सभ पदाधिकारी
सक्रिय देखल गेलाह.
मिथिला विश्व कें देखओने अछि बाट: राष्ट्रपति
राष्ट्रपति प्रणव मुखर्जी अपन संबोधन मे कहलनि जे मिथिला विश्व केर अनेको सुधार ओ संस्कृति निर्माण लेल प्रेरणा बनल अछि. ओ मिथिलाक कला संस्कृति व शिक्षा क्षेत्र मे योगदानक चर्चा करैत वर्त्तमान शिक्षा पद्धति ओ संभावना पर इजोत देलनि.
मैथिलीक टॉपर मनोज कुमार साह सहित अन्य कें गोल्ड मेडल
समयाभाव
केर कारण राष्ट्रपति मात्र ६ गोट छात्र कें मेडल द' सकलाह. जिनका सभ कें
महामहिम गोल्ड मेडल देलनि से लनामिवि केर मैथिलीक टॉपर मनोज कुमार साह कें
डा.नागेंद्र झा मेमोरियल गोल्ड मेडल, वाणिज्य व व्यवसाय प्रशासन विभागक
एमबीए टॉपर मौसमी प्रिया कें जगदीश सिंह मेमोरियल गोल्ड मेडल, संगीतक टॉपर
साहित्य मल्लिक कें प्रो.उमाकांत मेमोरियल गोल्ड मेडल, रसायनक टॉपर
प्रियंका कुमारी कें डा.नीलाम्बर चौधरी मेमोरियल गोल्ड मेडल देल गेल.
राजनीति विज्ञानक टॉपर
स्वाति कुमारी कें डा.इंद्रदेव शर्मा मेमोरियल गोल्ड मेडल देल गेल तथा एमएड
केर टॉपर श्वेता सोनाली कें राधाकांत झा मेमोरियल गोल्ड मेडल भेटल.
राष्ट्रपति प्रणव मुखर्जी केर उपस्थिति मे प्रतिकुलपति डा. ध्रुव कुमार
नरेंद्र नाथ झा, राम विलास यादव व राम नारायण शर्मा कें डीलिट उपाधि
प्रदान कयलनि. समय अभाव केर कारणे जाहि टापर लोकनि कें राष्ट्रपति हाथे
मेडल नहि प्राप्त भेलनि ओ लोकनि कनेक उदास छलाह. राष्ट्रपतिक चल गेलाक बाद
विभिन्न संकाय केर सफल छात्र-छात्रा कें डिग्री प्रदान कयल गेल.
शिक्षा मे अग्रणी रहल अछि मिथिला: राज्यपाल
राज्यपाल
सह कुलाधिपति देवानंद कुंअर कहलनि जे मिथिला केर इतिहास, एतुका संस्कृति
अत्यंत प्राचीन ओ समृद्ध रहल अछि. ई क्षेत्र ज्ञान, शिक्षाक क्षेत्र मे
अग्रणी
रहल अछि आ लनामिवि एही परम्परा केर प्रतिनिधित्व करैत अछि.
मुख्यमंत्री कयलनि बखान
लनामिवि
केर पंडित नागेंद्र झा स्टेडियम परिसर मे आयोजित चारिम दीक्षांत समारोह कें
संबोधित करैत मुख्यमंत्री नितीश कुमार कहलनि जे राष्ट्रपति पटना केर बाद
सोझे मिथिला अयलाह अछि. ओ कहलनि जे मिथिला आ बंगाल केर संस्कृति समान अछि. ई
विद्यापतिक धरती अछि जाहि पर बंगालो गुमान करैत अछि. महामहिम बंगाल
कें छथि त' दड़िभंगा 'द्वार बंग' केर रूप मे जानल जाइत अछि. राष्ट्रपतिक
दड़िभंगा अयने मिथिला आ बंगाल मे सांस्कृतिक एकरूपता केर ई कड़ी बेसी मजगूत
भेल अछि.
एहि कार्यक्रम मे उपमुख्यमंत्री सुशील कुमार मोदी, जिला प्रभारी मंत्री सह राज्य केर लोक
स्वास्थ्य अभियंत्रण मंत्री चंद्रमोहन राय आ शिक्षामंत्री पीके शाही मंच
पर उपस्थित छलाह. एकर संगहि दर्शक दीर्घा मे पूर्व केंद्रीय मंत्री सह राजद नेता अली अशरफ
फातमी, नगर विधायक संजय सरावगी, विधायक विजय कुमार मिश्र, विधायक गोपालजी
ठाकुर, विधायक इजहार अहमद, जिप अध्यक्ष हरि सहनी, विधायक अशोक यादव, विधान
पार्षद मिश्रीलाल यादव, मेयर गौरी पासवान आदि उपस्थित छलाह.
कम नहि भेल हंगामा!
एक
दिस जतय ई पूरा कार्यक्रम शिष्ट ओ व्यवस्थित भ' रहल छल ओतहि परिस्थिति एहन
भेल जे पुलिस लाठियो भजैत अपस्यात भेल छल. राष्ट्रपतिक एक झलक देखबाक लेल
लोक आतुर छल त' पुलिस प्रशासन सुरक्षा केर नाम पर लोक कें रोकलक आ फेर भेल
दौग-धूप, चलल लाठी, कूदल ढेप.
(Report: विशेष प्रतिनिधि, मिथिमीडिया)


text: कोसी महासेतु मुद्दा पर मिथिला समूचा देश केर मीडिया मे चर्चा केर विषय बनल. सभ समाचारपत्र एहि समाचार मे मिथिला कें विशेष रूप सँ उद्धृत कयलक अछि. कोलकाता केर सभ पत्र अपन समाचार मे मिथिला एक भेल सन पंक्ति उपशीर्षक बनओलक आ एकरे केन्द्रित क' समाचार बनओलक. दैनिक जागरण केर कोलकाता संस्करण मे एहि समाचार कें तेना ने प्रस्तुत कयल गेल छल जे एकर मिथिला विरोधी होयबाक चुगली क' रहल छल. एक्कहु ठाम मिथिला केर उद्धरण नहि छल. एक-दू ठाम कोसीवासी आदि शब्द प्रयोग कयल गेल छल. हमरा जनैत बिहार केर मीडिया मिथिला केर कमजोर करबा हेतु फाँर बान्हि नेने अछि. ओना विशेष क' दैनिक जागरण मिथिला क्षेत्र कें कोसी क्षेत्र, सीमांचल, मिथिलांचल, अंगप्रदेश, वज्जिकांचल आदि रूपें विभक्त क' लिखैए. एकर पाछू की कोनो खड्यंत्र त' नहि अछि? जय मैथिली.


text: कलकत्ता. वेब पर मैथिली ओ मैथिल केर पर्याप्त उपस्थिति कें देखैत एक नव आ नीक प्रयास भेल अछि. नाना प्रकारक संजाल केर संगहि मैथिली सोशल साइट मिथिलाफेस एक नीक विकल्प अछि. एतय खुजि क' मैथिली ओ मिथिला केर मुद्दा पर मैथिल चर्च क' सकैत छथि आ छिरियाएल दोस-महिम सं गप्प-सरक्का केर संगहि सूचना केर संचार सेहो क' सकैत छथि. मैथिली भाषा मे इंटरनेट ब्राउजर (फायरफोक्स) आ इन्टरनेट सर्च इंजिन (गूगल मैथिली) उपलब्ध अछि, मुदा सामाजिक संजाल नहि छल. मैथिली भाषाक पहिल आ एकमात्र सोशल साइट (सामाजिक संजाल) आबि गेल अछि मिथिलाफेस केर रूप मे. कोनो सामाजिक संजाल बनायब आसान नहि होइत अछि. लगभग छओ मास धरि अथक कोशिश केलाक बाद मिथिलाफेस उपलब्ध भेल अछि. मिथिलाफेस कें मैथिली मे बनेबाक श्रेय रौशन चौधरी कें जाइत अछि. जे बहुत संयमक संगे डेग बढ़ा रहल छथि.


text:
खान अब्दुल गफ्फार खान
ख़ान अब्दुल ग़फ़्फ़ार ख़ान (१८९०- २० जनवरी १९८८) सीमाप्रांत आ बलूचिस्तान के एक महान राजनेता छल जे भारत के स्वतंत्रता संग्राम मे भाग लेलक आ अपन कार्य आ निष्ठा के कारण "सरहदी गांधी" (सीमान्त गांधी), "बच्चा खाँ" तथा "बादशाह खान" के नाम से बोलवल जाए लगल। ओ भारतीय उपमहाद्वीप मे अंग्रेज शासन के विरुद्ध अहिंसा के प्रयोग के लेल जानल जाइत अछि। एक समय उनकर लक्ष्य संयुक्त, स्वतन्त्र आ धर्मनिरपेक्ष भारत छल। एकर लेल ओ १९२० मे खुदाई खिदमतगार नाम के संगठन क स्थापना केलक। ई संगठन "सुर्ख पोश" के नाम से सेहो जानल जाइत अछि।
विषय सूचीसभ
जीवनी[सम्पादन करी]
खान अब्दुल गफ्फार खान क जन्म पेशावर, पाकिस्तान मे भेल छल। उनकर परदादा आबेदुल्ला खान सत्यवादी होए के साथ ही साथ लडाकू स्वभाव के छल। पठानी कबीलिसभ के लेल आ भारतीय आजादी के लेल ओ बड-बड लडाइसभ लडने छल। आजादी क लडाई के लेल ओ प्राणदंड देल गेल छल। ओ जेना बलशाली छल ओहेन समझदार आ चतुर सेहो छल। एही प्रकार बादशाह खाँ के दादा सैफुल्ला खान सेहो लडाकू स्वभाव के छल।


text:
राहुल गान्धी
राहुल गान्धी (जन्म:१९ जून १९७०) एक भारतीय नेता आ भारत संसदक सदस्य छी और भारतीय संसदक निचला सदन लोकसभामे उत्तर प्रदेशमे अवस्थित अमेठी चुनाव क्षेत्रक प्रतिनिधित्व करैत अछि ।[१] राहुल गान्धी १६ दिसम्बर २०१७ सँ भारतीय राष्ट्रिय काङ्ग्रेसक अध्यक्ष सेहो छी ।[२] राहुल भारतक प्रसिद्ध गान्धी-नेहरू परिवारसँ अछि ।[३] राहुल कऽ २००९ मे भेल आम चुनावमे काङ्ग्रेसक मिलल पैग राजनैतिक जीतक श्रेय देल गेल छल । हुनकर राजनैतिक रणनीतीसभमे जमीनक स्तरसँ सक्रियता पर बल देनाए, ग्रामीण जनताक संग गहण सम्बन्ध स्थापित केनाए आ काङ्ग्रेस पार्टीमे आन्तरिक लोकतन्त्र कऽ शसक्त्त करबाक कोशिश केनाए प्रमुख अछि ।[४] एखन राहुल अपन समुचा ध्यान अपन पार्टीक जड़िसँ मजबूत बनानबऽमे केन्द्रित करि रहल अछि ।
विषय सूचीसभ
प्रारम्भिक जीवन[सम्पादन करी]
राहुल गान्धीक जन्म १९ जून १९७० कऽ नयाँ दिल्लीमे भारतक पूर्व प्रधानमन्त्री राजीव गान्धी आ निवर्तमान काङग्रेस अध्यक्षा श्रीमती सोनिया गान्धीक घर भेल छल । ओ अपन माता-पिताक दुटा सन्तानसभमे पैग छी आ प्रियङ्का गान्धी वाड्राक पैग भाई छी । राहुल गान्धीक दादी इन्दिरा गान्धी भारतक पूर्व प्रधानमन्त्री छल ।
व्यवसायिक जीवन[सम्पादन करी]
शुरूवात[सम्पादन करी]
राजनैतिक जीवन[सम्पादन करी]
२००९ क निर्वाचन[सम्पादन करी]
निजी जीवन[सम्पादन करी]
आलोचना[सम्पादन करी]
सन्दर्भ सामग्रीसभ[सम्पादन करी]
- ↑ Vidya Subrahmaniam (१८ अप्रैल २००४), "Gandhi detergent washes away caste", द टाइम्स ऑफ़ इण्डिया , अभिगमन तिथि २००७-०२-०९।
- ↑ Sudip Mazumdar (२५ दिसम्बर २००६), "Charisma Is Not Enough", Newsweek International, अभिगमन तिथि २००७-०२-०९।
- ↑ "The Troubled Rise of Rahul Gandhi"।
- ↑ http://www.newsweek.com/id/200051


text:
मैथिली मैथिली विकिमिडियन्ससँ
Jump to navigation
Jump to search
ई सञ्चिका Wikimedia Commonsसँ अछि आ ई दोसर परियोजनाद्वारा प्रयोग कएल जा सकैए।
एतए रहल विवरण
सञ्चिका विवरण पन्ना ओइपर नीचाँ देखाएल अछि।
जानकारी
Rajbiraj Model College, WEP 14.JPG
Rajbiraj Model College, Wikipedia Education Program English:
दिनाङ्क
५ फरबरी २०१६, १०:१४:२७
स्रोत
अपन काम
लेखक
Bijay chaurasia
मैं, इस कार्य का कॉपीराइट धारक, इसे निम्न लाइसेन्स के साथ जारी कर रहा:
This file is licensed under the
Creative Commons Attribution-Share Alike 4.0 International license.
अहाँ मुक्त छी:
साझा करी – रचनाक कपी, वितरित आ सञ्चारित करैक लेल रिमिक्स करैक लेल – काम अनुकूलित करैक लेल निम्नलिखित कारणसभक अन्तर्गत:
एट्रीब्यूसन – अहाँक रचनाक श्रेय लाइसेन्सकर्ता अथवा लेखकके बताएल गएल माध्यमसँ देबए पडत (मुदा ई प्रकार नै की वोसँ लागै कि ओ अहाँक अथवा अहाँकद्वारा रचनाक प्रयोग क समर्थन करैत अछि)। शेयर एलाइक – यदि अहाँ ई रचनामे कोनो परिवर्तन अथवा बदलाव करएत छी या एहिपर आधारित कुछो रचित करएत छी तँ अहाँ निष्कर्ष स्वरूप बनल रचनाक मात्र एहि या एकर सामान कोनो लाइसेन्सक अन्तर्गत वितरित करि सकएत छी।
https://creativecommons.org/licenses/by-sa/4.0
CC BY-SA 4.0
Creative Commons Attribution-Share Alike 4.0
true true
फाइल इतिहास
तखुनका तिथि/ समए पर क्लिक करी जखुनका फाइल देखबाक अछि
तिथि/ समए लघुचित्र बीमसभ प्रयोक्ता समीक्षा
अखुनका १४:००, ३ मार्च २०१६ ५,१८४ × ३,४५६ (७.३३ MB) Bijay chaurasia User created page with UploadWizard फाइलक उपयोग
ई 2 पन्नासभमे ई फाइलक लिङ्क अछि:
विश्वव्यापी फाइल उपयोग
ई फाइल कऽ उपयोग निम्न दोसर विकिसभमे अछि:
en.wikipedia.org कऽ उपयोग पर
meta.wikimedia.org कऽ उपयोग पर
ई फाइल अतिरिक्त सूचना दैत अछि, सम्भवतः ई अंकीय कैमरा वा स्कैनर द्वारा बनाएल वा अंकण कए जोड़ल गेल अछि।
जौं फाइलकेँ मूल रूपसँ परिवर्धित कएल गेल हएत तँ किछु विवरण पूर्ण रूपसँ परिवर्धित फाइलमे नै देखाएल गेल हएत।


text:
पटना । आइएएस गुरु पूर्णेंदू शेखर झा लोकसेवा आयोग क परीक्षा लेल तैयारी क रहल छात्र सब कए साहित्यक लडाई आ आलोचनात्मक सोच स दूर रहबाक सलाह देलथि अछि। श्री झा रविदिन पटना संग्रहालय क सभागार में मैथिली साहित्य संस्थान क अभिनंदन समारोह में अपन उदगार राखि रहल छलाह । संघ लोकसेवा आयोग क परीक्षा मे कुल 15 गोट छात्र कए एहि स मैथिली विषय स सफलता दियौनिहार श्री झा कहला जे मैथिली स सिविल परीक्षा पास करब आब पूरा भारत क छात्र क मनोररथ बनि गेल अछि। परीक्षा क परिणाम स इ साबित भ चुकल अछि जे मैथिली अपन समकक्ष पूर्वी भाषा जेना बांग्ला, उडिया व असमी स बहुत नीक प्रतिशत मे परिणाम पाबि रहल अछि। संघ लोकसेवा आयोग तक मैथिली क एहि सफलता आ क्षेत्र विस्तार स अचंभित अछि । श्री झा कहला जे मैथिली भाषा आइ मिथिला क्षेत्र स बाहर निकलि यूपी स गुजरात धरि पसरि चुकल अछि । मैथिली पढनिहार आब बिहार स बेसी बाहर अछि। श्री झा कहला जे हुनकर संस्थान मे कुल 79 टा छात्र एहि साल मैथिली विषय क तैयारी लेल नामांकरण करा चुकल अछि, जाहि में मिथिला क्षेत्र स महज पांचटा छात्र अछि।
मैथिली भाषाक प्रति मिथिला मे उपेक्षापूर्ण रवैया पर क्षोभ व्यक्त करैत श्री झा कहला जे एहि ठामक लोग मैथिली पढनिहार कए एखनो बुरबक बुझैत अछि, अपन बच्चा कए मैथिली विषय रखबा स रोकैत अछि। मैथिली क साहित्य पर चर्चा करैत श्री झा कहलथि ते मैथिली मे कम काज भेल अछि मुदा जे काज भेल ओ उत्तम अछि। मैथिल समाज मे नकारात्मक आ आलोचनात्मक पक्ष एतबा मजबूत अछि जे ओ अपन काज केनिहार कए मोजर नहि दैत अछि। छात्र कए एहि साहित्य क लड़ाई स दूर रहबाक चाही। जे सामग्री उपलब्ध अछि ओकर नीक जेकां अध्ययन क अगर परीक्षा देल जाये त कोनो आन विषयक अपेक्षा मैथिली मे बेसी अंक भेटत। परीक्षा अंक लेबा लेल देल जेबाक चाहि नहि कि साहित्य बचेबा लेल। साहित्य बचेबाक काज छात्र क नहि अछि। एहि अवसर पर कमल चून्न कहला जे मैथिली साहित्य उत्क्रमित नहि अछि आ एकर स्तर सेहो उठबाक चाहि ताहि पर कथाकार अशोक कहला जे मिथिला मे इ बड खराब प्रवृत्ति अछि जे कियो सफल भेल त ओहि पर खुश भेलाक बदला मे ओकरा पर समस्याक एहन बोझ राखि दैत छी जे ओकरा लेल सफलता आफत भ जाइत छै। अशोक कहला जे सिविल सेवा में मैथिली पर चर्च हेबाक चाहि, साहित्य स स्तर कोना ठीक होएत एहि पर विचार क इ उचित मंच नहि अछि। सभा क अध्यक्षता करैत डॉ हेतुकर झा कहला जे आजुक समय मे जे बाजार मे ढार होएत ओ बचत। पूरक विकासवाद क एहि युग मे मैथिली कए अपन बाजार तय कएय पडत। डॉ झा कहला जे आइ मैथिली विश्व क 41म सबस लोकप्रिय भाषा अछि, मुदा बहुत रास एहन लोक अछि जेकरा बुझले नहि अछि जे ओ कोन भाषा बजैत अछि। डॉ झा कहला जे जीवंत भाषा क पाछु ओकर व्याकरण चलैत अछि, जखन कि मृत भाषा हरदम व्याकरणक लाठी ल अपना कए बचेबाक प्रयास करैत अछि। मंच संचालन भैरव लाल दा केलथि, जखन कि धन्यवाद ज्ञापन शिवकुमार मिश्र देलथि। एहि अवसर पर सभागार पूरा खचाखच भरल छल।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
प्रत्येक शनि मनाओल जायत हेलमेट दिवस
मधुबनी । जिला पदाधिकारी श्री शीर्षत कपिल अशोक पत्र क मायम से सब अनुमंडल पदाधिकारी, सब अनुमंडल पुलिस पदाधिकारी,सब थानखध्यक्ष के प्रत्येक शनि दिन हेलमेट डे क रूप मे विशेष अ भियान चला के हेलमेट पहिरबाक जाँच केनाई आ एकर अनुपालन सख्ती से सुनिश्चित करबा क निदेश देल अछि।
जिला पदाधिकारी पत्र द्वारा सब फदाधिकारि के निदेश देलैन अछि जे माननीय सर्वोच्च न्यायालय द्वारा सड़क सुरक्षा पर गठित कमिटी द्वारा हेलमेट धपहिरवा क अनिविर्यता क संबंध मे समीक्षा कयल जा रहल अछि। उल्लेखनीय अछि जे वगत वर्ष मे हेलमेट नहि पहिरबा क कारणे कतेको सड़क दुर्घटना मे दू पहिया वाहन चालक वा सवार क मृत्यु क घटना भेल अछि थकरा रोकबा लेल आवश्यक अछि जे गुणवत्तापूर्ण हेलमेट क व्यवहार चालक आ सवार दुनू करथि। राज्य परिवहन आयुक्त विहार, पटना क पत्र संख्या 25- 05 -2018 क उल्लेख करैत बजलाह जे प्रत्येक शनि दिन हेलमेट डे क रूपेँ विशेष अभियान चलाके हेलमेट पहिरबाक जाँच सख्ती से कैल जाय आ एकर अनुपालन सुनिश्चित कयल जाए एतत्संबंधी प्रतिवेदन प्रत्येक सप्ताह जिला पदाधिकारी के उपलब्ध कराओल जाए जाहि सँ समेकित प्रतिवेदन परिवहन विभाग विहार, पटना के उपलब्ध कराओल जा सकय ।


text:
साइकस बनल पुष्प-वाटिकाक राजा, गुलदाउदीक माथ रानीक मुकुट
-मशरुम बनली राजकुमारी आ यूफारबिया राजकुमार
दरभंगा, 29 दिसम्बर । नगर भवन फुलबाड़ीमे बदलि गेल अछि। एक दिस कोनो फूल मुस्किया रहल अछि तँ दोसर दिस कोनो दोसर फूल विहुसि रहल अछि। पतियानीमे सजाओल फूलक गमला अद्भुत दृश्य उपस्थित कऽ रहल अछि। एकर आनन्द रविकेँ पुष्प प्रेमी सेहो लऽ सकता। हुनका सभ लेल दुपहरियामे 12 बजेसँ प्रदर्शनीक दरबज्जा खोलल जाएत। एहिसँ पहिने प्रदर्शनीक उद्घाटन समारोहक आयोजन होएत जाहिमे प्रदर्शनीक विजेता प्रतिभागी लोकनिकेँ पुरस्कृत सेहो कएल जाएत।
राष्टÑीय स्तरपर दरभंगाक एकटा फराक परिचय देनिहार ई 21 पुष्प प्रदर्शनी मे शनिकेँ निर्णायक लोकनि एहिमे शामिल पुष्प सभमेसँ विजेताक चयन केलनि। परम्परानुरुप प्रदर्शनीक राजा, रानी, राजकुमार आ राजकुमारीक संग सर्वश्रेष्ठ विजेताक घोषणा कएल गेल।
शिव भगवान गुप्ताक जामिया साइकस जतए किंग आॅफ शो बनल ओतहि डा. प्रवीण सिन्हाक मोहक गुलदाउदी क्वीन आॅफ शो चुनल गेली। विनोद पंसारीक यूफारविया राजकुमार आ यूएम देवीक मशरुम राजकुमारी बनाओल गेली। सर्वश्रेष्ठ पुरस्कारक लेल शिव भगवान गुप्ता चयनित भेला।
निर्णायक मण्डलीमे स्थानीय विशेषज्ञसँ लऽ दिल्ली धरिसँ लोक सभ पहुँचल छला। एहिमे दिल्लीसँ अनिल कुमार भल्ला आ संजीव विन्द्रा, राजेन्द्र कृषि विश्वविद्यालय पूसाक अरुण कुमार, बी सिन्हा आ डा. एके सिन्ह एवं स्थानीय डा. जयकर झा, जयशंकर प्रसाद, डा. विद्यानाथ झा, डा. एबी वर्मा आ सरदार अरविन्द सिंह सम्मिलित छला।
एहि बरखक प्रदर्शनी आयोजक नार्थ बिहार हार्टिकल्चर सोसाइटीक सदस्य लेल बेस उल्लास देबऽबला अछि। कारण पहिल बेर एहिमे नेना-भुटका सभ सेहो प्रतिभागीक रुपमे शामिल भेल अछि। एहि प्रदर्शनीक बीया रोपनाहर डा. राम बाबू खेतान कहलनि जे 3 दर्जनसँ अधिक बच्चा सभ एहिमे भाग लऽ रहल छथि। आयोजनक उद्येश्य लोक सभकेँ पुष्पक प्रति जागरुक बनेबाक आ एहि माध्यमसँ प्राकृतिक सुन्दरताक प्रति आकर्षित करब अछि। एहि अवसरपर डा. लता खेतान, विनोद पंसारी आदि सेहो उपस्थित छला।


text:
एन्ड्रोइड (अपरेटिङ प्रणाली)
एन्ड्रोइड गुगलद्वारा विकसित एक मुक्त स्रोत (ओपन सोर्स) मोबाइल अपरेटिङ प्रणाली छी जे लिनक्स पर आधारित अछि । एन्ड्रोइडक विकास मुख्य रूप सँ स्पर्श पटल (टच स्क्रिन) मोबाइलक लेल कएल गेल छल जकरा प्रायः स्मार्टफोन सेहो कहल जाएत अछि, मुदा एकर प्रयोग ट्याबलेट कम्प्युटरमे सेहो कएल जाएत अछि आ आब कार, टेलिभिजन, हात घडी, नोटबुक, गेमिङ कन्सोल, डिजिटल क्यामरा, आदिमे सेहो एन्ड्रोइड (ओएस) कऽ उपयोग भऽ रहल अछि । ई अपरेटिङ प्रणालीमे सब किछ स्पर्श आधारित अछि जना भर्चुअल की–बोर्ड, स्वाइपिङ, ट्यापिङ, पञ्चिङ इत्यादि ।
विषय सूचीसभ
इतिहास[सम्पादन करी]
विशेषता[सम्पादन करी]
सन्दर्भ सामग्रीसभ[सम्पादन करी]
- ↑ मॉरिल, डैन (२३ सितम्बर २००८), "एनाउन्सिंग द एन्ड्रॉयड 1.0 SDK, रिलीज़ १", एन्ड्रॉयड डवलपर्स ब्लॉग (अंग्रेज़ीमे), गूगल, अभिगमन तिथि ११ मार्च, २०१७।
- ↑ "लाइसेन्सेज़", एन्ड्रॉयड ओपन सोर्स प्रोजेक्ट (अंग्रेज़ीमे), ओपन हैण्डसेट एलायंस, अभिगमन तिथि २२ अक्तूबर २००८।


text:
चतुर्थ श्रेणी कर्मचारी क पद समाप्त , आब कर्मी चपरासी नहि कहओताह
पटना । माननीय मुख्यमंत्री श्री नीतिश कुमार क अध्यक्षता मे मंगल दिन क बैसक मे अन्य महत्वपूर्ण निर्णय क संग विहार सरकार क सेवा मे चतुर्थ श्रेणी क पद समाप्त करबाक निर्णय लेल गेल। वर्तमान समय में चपरासी, आदेशपाल वा अनुसेवक समेत अन्य एहि तरहक चतुर्थ श्रेणी क कर्मचारी छथि। निर्णयानुसार राज्य सरकार क नौकरी मे मात्र क,.ख आ. ग तीन समूह क कर्मी रहताह।
बैसक मे लेल गेल प्रमुख निर्णय क संबंध मे कैबिनेट क प्रधान सचिव श्री अरुण कुमार सिंह जनौलन्हि जे बैसक मे बीस महत्वपूर्ण निर्णय लेल गेल जाहि मे चतुर्थ श्रेणी क कर्मी क पद नाम बदलि के हुनका तृतीय श्रेणी क दर्जा देल गेल अछि। आब हुनका सबहक पदनाम कार्यालय परिचारी आ परिचारी (विशिष्ट ) देल गेल अछि।
एहि संबंध मे श्री सिंह स्पष्ट कयल जे सातम वेतन मान क अनुशंसा लागू भेला क कारणे एहि पद सब के तृतीय श्रेणी मे वर्गीकृत कयल गेल अछि। एहि व्यवस्था में पे ग्रेड क स्थान पर पे लेवेल वा वेतन स्तर लागू भ गेल अछि जाहि मे समूह ग मे 1से 5 तक क वेतन स्तर, समूह ख मे 6 से. 9 तक क वेतन स्तर आ समूह क मे11 स 14तक क वेतन स्तर राखल गेल अछि जाहि मे चतुर्थ श्रेणी क कोनो अस्तित्व नहि रहि जाइत छैक। सातम वेतन आयोग क कारणे ई नव व्यवस्था कयल गेल अछि।
कैबिनेट क अन्य महत्वपूर्ण निर्णय मे राज्य मे प्राथमिक आ मध्य विद्यालय मे राज्य सरकार क अधीन स्वीकृत पद क लेल वित्तीय वर्ष 2018-19 क वेतन मद मे 1436 करोड़ टाका निर्गत कयल गेल। एहि मे नगर प्रारंभिक, प्रखंड आ पंचायत स्तरीय शिक्षक शामिल छथि।
एकर अतिरिक्त राज्य क विभिन्न सेवा आ संवर्ग मे प्रोन्नति क लेल वेतन स्तर क आधार पर टाईम बौंड प्रोन्नति देबाक प्रक्रिया पूरा कयल जायत। विहार न्यायायिक सेवा क सेवा क सेवानिवृत्त पदाधिकारी क पेंशन मे 1 जनवरी 2016 क प्रभाव सँ 30 प्रतिशत अंतरिम राहत देवाक स्वीकृत देस गेल।


text:
Darbhanga: primary shiksha par zor
गाम सभ में लोक सभ दु चारि साल अपन नुनु के स्कूल भेजय छथिन्ह. मुदा कनिक छटिकगर भेलाह पर स्कूल भेजनाय बंद करि काज पर लगा दैत छथिन्ह. हुनकर परेशानी सेहो रहैत छनि. एहि सभ के ध्यान में रखैत स्कूल में दिन में खाना देबय के योजना शुरू कएल गेल अछि. किताब कॉपी मुफ्त में देल जाएत अछि. कई ठाम तं लड़की सभ के साइकिल सेहो देल गेल अछि. विद्यार्थी सभ के नाम सं बैंक में खाता खोलल गेल अछि. ओहि में सरकार तरफ सं पाई जमा कएल गेल अछि. नीक विद्यार्थी के वजीफा...छात्रवृत्ति सेहो देल जाइत अछि. एहि दिशा में एनजीओ सभ सेहो काज कs रहल अछि. मुदा एनजीओ सभ के अपन काज में कनि गंभीरता लाबय के जरूरत अछि. जे होय सरकार शिक्षा के क्षेत्र में गंभीरता सं जुटल अछि. एहि में लोक के सेहो सहयोग करय के चाहि. प्राथमिक स्तर पर सुधारि के लेल शुरुआती स्तर पर एहि साल दरभंगा में 32 टा नवका प्राथमिक स्कूल खोलल जाएत. ई स्कूल सर्वशिक्षा अभियान के तहत खोलल जाएत. एकरा संगे जिलाके 141 प्राथमिक स्कूल के मध्य विद्यालय में बदलि देल जाएत. ओकरा मिडिल स्कूल के दर्जा दए देल जाएत. त सरकार के एहि काज में सहयोग करु आओर फायदा उठाउ.
2 comments:
बिहारमे शिक्षा आ' चिकित्साक क्षेत्रमे बहुत सुधार आयल अछि, तहिन सड्क सभ सेहो खूब बनि रहल अछि। वैह लोक सभ जिनका पर आरोप छल जे ओ लोकनि प्रगतिक विरोधी छथि आब सभक मुँह बन्न कए देलन्हि। हम जहिया दिल्ली आएल रही तँ एक गोटे पुछलन्हि जे बिहार छोड़ि एतेक दूर किएक आयल छी। हम कहलियन्हि, जे ई भारतक राजधानी छी, पहिने भारतक राजधानी ईसा पूर्व 300-400 साल पहिनेसँ मौर्य-कालमे पाटलिपुत्र छल तखन हमरा सभ ओतए रहैत छलहुँ, आब भारत अपन राजधानी बदलि लेलक तँ से हमरा सभ की करब।ReplyDelete
গজেন্দ্র ঠাকুব http://www.videha.co.in/
अपन मिथिलांचल शिक्षा केर मामला में बड़ पिछड़ल अछि, तेय दुआ ता हम सब देल्ली माँ हम सब दिन कैट रहल छि..,,,, घर परिवार सा दूर, सर बात अछि जे हमरा लोकिन का अपन घर पर मोका नए मिलल, ई पैसा जे हम सब दिल्ली माँ इन्वेस्ट का रहल छि, ई अपन बिहार का पैसा छि......ReplyDelete
जे उत्ता काम आब सके छल.


text:
मधुबनी मे शुक्र, शनि आ रवि दिन मिथिला रंग महोत्सव
मैलोरंग...मैथिली लोक रंग दिल्ली के संस्था अछि आओर एहि संस्था के बेसि नाटक दिल्ली मे होएत अछि. दिल्ली मे मैलोरंगक कइटा नाटक देखबाक सौभाग्य मिलल अछि.
महेंद्र मलंगिया जी आओर प्रकाश झाजीक नेतृत्व मे
मैलोरंग बड़ नीक काज करि रहल अछि.
मैथिली नाटकक जे काज गाम दस नहि भ पाबैत अछि ओ मैलोरंग दिल्ली मे करि रहल अछि.
गामक एकटा छोड़ि मैथिली केर जतेक नाटक देखय लेल मिलल ओ सभ दिल्ली मे. दिल्ली के मंडी हाउस मे प्रकाश झाजीक निर्देशन मे कइटा नाटक देखय लेल मिलल.
प्रकाशझा जी मांजल निर्देशक छथिन्ह. हिनकर निर्देशन मे भेल नाटक लोक के कुर्सी सं बान्हि क राखि दैत अछि. जतेक देर नाटक चलत अहां अपन जगह सं सरैकि नहि सकय छी.
लोक के मंत्रमुग्ध करि दय छथिन्ह. नाटक देखला के बाद लागत जे मन तृप्त भs गेल.
शुक्र दिन एक मई सं मधुबनी मे जे मिथिला रंग महोत्सव भs रहल अछि ओ अहांके गिरिधारी नगर भवन...टाउन हॉल मे भs रहल अछि.
अहां एक सं तीन मई धरि पांचटा नाटकक आनंद उठा सकय छी. नाटक सांझ के साढ़े छह बजे शुरू भs जाएत.
मैलोरंग के ई पांचों नाटक भारत सरकार के संस्कृति मंत्रालयक सहयोग सं भs रहल अछि
पहिल दिन शुक्र के रामेश्वर प्रेम जीक लिखल नाटक जल डमरू बाजे होएत. एकर निर्देशन प्रकाश झाजी खुद करताह.
दोसर दिन दू मई के महेंद्र मलंगिया जीक नाटक देह पर कोठी खसा दिय आओर रोमियो जूलियट पर आधारित मैथिली नाटक चान चकोर के मंचन होएत.
देह पर कोठी खसा दिय के निर्देशन करताह मुकेश झाजी आओर चान चकोर के निर्देशन प्रकाश झाजी करताह.
महोत्सव के अंतिम दिन तीन मई रवि के सेहो दुटा नाटक अछि. राजकमल चौधरी जीक मैथिली नारि: चारि रंग आओर फांस.
मैथिली नारि: चारि रंग के निर्देशक छथिन्ह देवेन्द्र जी आ फांस के निर्देशक श्याम कुमार साहनी जी छथिन्ह.
मैलोरंग के सभ कलाकार एक पर एक छथिन्ह. मुकेश झाजी मैलोरंग के स्टार छथिन्ह. संतोष जी, प्रवीण जी, अनिल जी सभ अपन अभिनय सं अहां के थापैड़ि बजाबय लेल मजबूर करि दैताह.
मधुबनी...मिथिलाक लोक के लेक ई नीक मौका अछि जे मैलोरंग अहां सभ लेल पांचटा मैथिली नाटक देखबाक अवसर आनलक. एकरा मिस नहि करब.
जय मिथिला...जय मैथिली.
1 comment:


text:
कपूरथला। पंजाब मे बिहार निवासी मजदूर कए एक बेर फेर निशाना बनाउल गेल। एहि बेर निशाना पर छल कपूरथला रेलवे स्टेशन क लग मे झुग्गी बस्ती मे रहै वाला गरीब मजदूर। 30-35 क करीब हमलावर हिनकर बस्ती पर कहर बनि कए टूटल। हथियारबंद हमलावर झुग्गीवासी कए जम कए पिटाई केलक आ चलि गेल। एहि दौरान पुलिस तमाशबीन बनल रहल। अचानक भेल इ हमला स लोक क बीच कोहराम मच गेल। जान बचेबा लेल लोक झुग्गी छोड़ कए बाहर भागै लागल। एहि घटना कए सूचना कोनो दुकानदार पुलिस कंट्रोल रूम कए देलक। एहि घटना मे घायल भेल लोक मे विजय, ओकर पत्नी कांति, आठ वर्षीय बच्ची अनीता, बुजुर्ग सूरदास, बोहर पासवान, ओकर पत्नी लीला देवी क अलावा सुखदेव, रणजीत आ प्रेम आदि शामिल अछि। इ सब टा लोक बिहार क समस्तीपुर, बेगूसराय आ पूर्णिया जिला क रहै वाला अछि।
मुख्य पृष्ठ समाचार बिहार क मजदूर फेर बनल निशाना


text:
दिल्लीक नवका साल मिथिला- मैथिलीक रंग मे रंगल रहल. सालक शुरूआत बड़ नीक ढंग सं भेल. रंगमंच सं जुड़ल लोक के लेल मशहूर मंडी हाउस नवका साल के 2 तारीख रवि दिन मैथिलीक रंगमंच के लेल समर्पित रहल.
मंडी हाउस के श्रीराम सेंटर मे बाबा के विलाप के मंचन भेल.
बाबा नाम सं दुनिया मे विख्यात मैथिलीक वैद्यनाथ मिश्र यात्री जी हिन्दी साहित्य के नागार्जुन छथिन्ह. हिनकर कविता विलाप के नाट्यरूप देलाह महेन्द्र मलंगियाजी.
जतेक नीक कविता...ओतेक नीक नाट्य रूपांतरण. एतेक नीक जे... कहि सकय छी मलंगिया जी एकरा एकटा नवका जीवन द देलखिन्ह. हुनकर जतेक प्रशंसा कएल जाए कम होएत. ई अनुभवे सं संभव अछि.
मलंगिया जीक नाट्यरूप मे मंच पर सजीव रूप देबय मे मैलोरंग के कलाकार सभ कोनो कोर-कसर नहि छोड़लखिन्ह. हर कलाकार अपन अभिनय सं दर्शक के स्पीचलेस करि देलखिन्ह. दर्शक के मुंह सं बस निकलए छलैनि वाह ! वाह !
ओना त सभ कलाकार संतोष कुमार...अमरजीत राय...दीपक ठाकुर... सुधा झा...जीतेन्द्र आओर प्रसुन जी नीक अभिनय कएलाह मुदा सभ सं बेसि थापड़ि बटोरलाह प्रेमलता जी...ज्योति झा जी आओर मुकेश जी. गजब के अभिनय. हर अंक मे थापड़ि सं सम्मान.
हर डॉयलॉग पर थापड़ि. बड़ दिन बाद एतेक नीक नाटक देखय के लेल मिलल. ई निर्देशक प्रकाश झा जीक अथक प्रयास... जोरदार मेहनत के नतीजा छल. प्रकाश जीक कइटा नाटक देखय लेल मिलल मुदा एकरा सभ सं नीक कहि सकय छी.
ई नाटक बाबा के जन्मशताब्दी वर्ष मे कएल गेल छल. दिल्ली मे आई-काल्हि हड्डी जमा देए वाला ठंड पड़ि रहल अछि. कनकनी अतेक जे घर सं छोडुं रजाई सं निकलय के मन नहि करैत अछि... एहन मे थियेटर ठसाठस भरल छल.
आमतौर पर नाटक ...कार्यक्रम मे लोक बैसल-बैसल अकैछि जाए छथिन्ह. मुदा एहन पहिल बेर भेल जे नाटक खत्म भ गेल आओर कुर्सी सं उठय के मन नहि करैत छल. मन होए छल आओर देखतौं.
नाटक सं जुड़ल आओर फोटो अहां मुस्कुराहट
ब्लॉग पर देख सकय छी
हमर ईमेल:-hellomithilaa@gmail.com


text:
शुक्रवार, 22 अप्रैल 2011
गलचोटका बर।
¼एकटा हास्य कविता)
देखू-देखू हे दाए-माए
केहेन सुनर छथि गलचोटका बर।
तिलकक रूपैया छनि जे बॉंकि
सासुर मे खाए नहि रहल छथि एक्को कर।
अनेरे अपसियॉंत रहैत छथि
अल्लूक तरूआ छनि हुनका गारा में अटकल।
खाइत छथि एक सेर तीन पसेरी
मुदा देह सुखाएल छनि सनठी जॅंका छथि सटकल।
केने छथि पत्रकारिताक लिखाई-पढ़ाई
दहेजक मोह मे छथि भटकल।
ऑंखि पर लागल छनि बड़का-बड़का चश्मा
मुहॅं कान निक तऽ चैन छनि आधा उरल।
ओ पढ़हल छथि तऽ खूम बड़ाई करू ने
मुदा हमरा पढ़नाईक कोनो मोजर ने।
बाबू जी के कतेक कहलियैन जे हमरो पसीन देखू
मुदा डॉक्टर इंजीनियर जमाए करबाक मोह हुनका छूटल ने।
जेना डॉक्टर इंजीनियरे टा मनुख होइत छथि
लेखक समाजसेवीक एको पाई मोजर ने।
सोच-सोच के फर्क अछि मुदा केकरा समझाउ
दूल्हाक बज़ार अछि सजल खूम रूपैया लूटाउ ने।
एहि बज़ार में अपसियंॉत छथि लड़की के बाप
इंजीनियर जमाए कए छोड़ैत छथि अपन सामाजिक छाप।
एहि लेल तऽ अपसियॉंत छथि एतबाक तऽ ओ करताह
बेटीक निक जिनगी लेल ओ किछू नहि सोचताह।
अहॉं बेटी केॅ निक जॅंका राखब दहेज लैत काल
हमरा बाबू के ओ तऽ बड़का सपना देखौलनि।
ई तऽ बाद मे बूझना गेल जे किछूएक दिनक बाद
दहेजक रूपैया सॅं ओ पानक दोकान खोललैनि।
नहि यौ बाबू हम नहि पसिन करब एहेन सुनर बर
एतबाक सोचिए के हमरा लगैत अछि डर।
भले रहि जाएब हम कुमारी मुदा
कहियो ने पसिन करब, एहेन दहेज लोभी गलचोटका बर।
0 टिप्पणियाँ:
सदस्यता लें टिप्पणियाँ भेजें (Atom)


text:
मुजफ्फरपुर। एनएच 77 यानी हाजीपुर-मुजफ्फरपुर मुख्य मार्ग पर फोरलेन क निर्माण आब बरसात क बाद शुरू भ सकत। ओना एकरा लेलतमाम कानूनी औपचारिकता पूरा भ चुकल अछि। एहि प्रोजेक्ट कए पूरा करबा लेल दू वर्ष क अवधि निर्धारित कैल गेल अछि। इ जानकारी फोरलेन निर्माण क लेल नियुक्त गैमन इंडिया लिमिटेड क उपाध्यक्ष बीके सिंह देलाह अछि। ओ कहला जे लगभग 63 किलोमीटर लंबा एहि सड़क कए फोरलेन मे बदलबाक ठेका हनकर कंपनी कए भेटल अछि। पटना आ हाजीपुरक बीच महात्मा गांधी सेतुक निमार्ण करनिहार एहि कंपनीक दावा अछि जे ओ एहि परियोजना कए ल कए काफी गंभीर अछि। सिंह क कहब अछि जे बरसात शुरू भ चुकल अछि एहन मे काज शुरू करब संभव नहि अछि। बरसात क बाद युद्ध स्तर पर काज शुरू कैल जाएत। ओ कहला जे दू साल मे काज कए कोनो हालत मे पूरा करि लेल जाएत। हाजीपुर स लकए मुजफ्फरपुर तक कई स्थान पर एक संग काज शुरू होएत। काज सुचारु रूप स हुए एकरा लेल हाजीपुर- मुजफ्फरपुर क अलावा भगवानपुर आ कमतौल मे शाखा कार्यालय खोलल जा रहल अछि। गौरतलब अछि जे काफी मशक्कत क बाद एनएचडीपी फेज-2 क तहत एहि राजमार्ग कए फोरलेन बनेबाक योजना पास भ सकल अछि। कई बेर टेंडर निकलल, मुदा कोनो कंपनी आगू नहि आईल छल। कई बेर एहि मे पेंच सेहो फंसैत रहल। आब जाकए एहि सड़क कए बनबाक सपना पूरा होइत देखा रहल अछि।
-
We be aware like Im continuously searching through reason of welcoming things to pore over near by numerous topics, but I be successful to incorporate your own install among my personal scans each and every life time since you provide delivery to compelling records which i look forth to.
Comments are closed.


text:
चूडामणि रेग्मी
चूडामणि रेग्मी चर्चित नाम चूडामणि बन्धु (जन्म वि.सं. १९९५) नेपाली भाषाकऽ समालोचक तथा निवन्धकार अछि। रेग्मी विगत ४ दशकसँ नेपाली भाषा साहित्य अध्यापन कार्यमे संलग्न अछि।
जीवनी[सम्पादन करी]
चूडामणि वि.सं. १९९५ जेठ महिनामे बाबु डिल्लीराम रेग्मी आ माता हरिप्रिया देवीक सुपुत्रक रूपमे बन्धु रहबास, चिर्तुङधारा, पाल्पामे जन्मल अछि । नेपालीमे एम्.ए. आ भाषाविज्ञानमे विद्यावारिधि कएल रेग्मी प्राध्यापन पेशा अँगालेक छल।
कृतिसभ[सम्पादन करी]
रेग्मीक मौलिक कृतिसभ
- महाकवि लक्ष्मीप्रसाद देवकोटा
- देवकोटा (जीवनी/समालोचना, वि.सं. २०३६)
- नेपाली भाषाको उत्पति (वि.सं. २०२५)
- भाषा विज्ञान-भाषा विषयक (वि.सं. २०३०)
- अनुसन्धान प्रबन्धको रूप र शैली (वि.सं. २०३४)
- कर्णाली लोक संस्कृति खण्ड-४ (वि.सं. २०२८)
- नेपाली व्याकरणका केही पक्ष-व्याकरण
- चकमकको बट्टा आ उड्ने बाकस
- यात्राको साथी
उनकर सम्पादित, अनूदित आ फुटकर कृतिसभ
- साझा कविता (वि.सं. २०२४)
- साझा एकाङ्की (वि.सं. २०२५)
- लक्ष्मी कवितासंग्रह (वि.सं. २०३३)
- लक्ष्मी कथासंग्रह (वि.सं. २०३४)
- लक्ष्मी गीतिसंग्रह (सम्पादन)
पुरस्कार[सम्पादन करी]
ओ कर्णाली लोक संस्कृति भाग ४ नामक ग्रन्थक लेल दर्शन विज्ञानतर्फक मदन पुरस्कार २०२८ संयुक्तरूपमे प्राप्त केने अछि। उनकर साथ बिहारीकृष्ण श्रेष्ठ, स्थिरजंगबहादुर सिंह आ प्रदीप रिमाल के उक्त पुरस्कार प्रदान केने छल।
ओ देवकोटाक लेल वि.सं. २०३६क साझा पुरस्कार, वि.सं. २०३७मे गुणराज स्मारक व्याख्यान पुरस्कार, सन् १९७४मा गो.द.बा. चौथो, सन् १९८४मे महेन्द्र विद्याभुषण आदि पावल छल ।


text:
टिहरी जिला
निर्देशाङ्क: ३०°२३′००″उत्तर ७८°२९′००″पूर्व / ३०.३८३३° उत्तर ७८.४८३३° पूर्व
टिहरी गढ़वाल भारतके उत्तराखण्ड राज्यक एक जिला छी। पर्वतसभक बीच स्थित इ स्थान बहुत सौन्दर्य युक्त अछि। प्रति वर्ष बड़ संख्यामे पर्यटक अही ठाम पर घूमsके लेल आबैत अछि। इ स्थान धार्मिक स्थलके रूपमे सहो बहुत प्रसिद्ध अछि। अही ठाम चम्बा, बुदा केदार मन्दिर, कैम्पटी फल, देवप्रयाग आदि स्थानसभमे घूम सकैत छी।
विषय सूचीसभ
इतिहास[सम्पादन करी]
टिहरी आर गढ़वाल दु अलग नामसभक मिलाकs इ जिलाक नाम राखल गेल अछि।[कृपया उद्धरण जोड़ी]
पर्यटन स्थल[सम्पादन करी]
श्री बूढ़ा केदार नाथ मन्दिर[सम्पादन करी]
केदारखंडक गढ़वाल हिमालय त साक्षात देवात्मा छी, जही ठामसं प्रसिध्द तीर्थस्थल बद्रीनाथ, केदारनाथ, गंगोत्री, यमुनोत्रीके अलावा एकटा आर परमपावन धाम छी बूढ़ा केदारनाथ धाम जेकर पुराणमे अत्यधिक मह्त्व बताओल गेल अछि। इ चारु पवित्र धामसभके मध्य वृद्धकेदारेश्वर धामक यात्रा आवश्यक मानल गेल अछि, फलत: प्राचीन समयसं तीर्थाटन पर निकलल यात्री श्री बूढ़ा केदारनाथके दर्शन अवश्य करैत रहल अछि। श्रीबूढ़ा केदारनाथके दर्शन सं अभीष्ट फलक प्राप्ति होइत अछि।
महासरताल[सम्पादन करी]
केदारखंड हिमालय ऋषि मुनिसभक तप स्थली रहल अछि। ऋषि मुनिसभ द्वारा इ पवित्र पर विश्व जन कल्याणके निमित धर्म ग्रन्थसभक रचना कएल गेल अछि।
कैम्पटी फॉल[सम्पादन करी]
यह काफी प्रसिद्ध जगह है। मसूरी स्थित केम्पटी फॉल टिहरी से 15 किलोमीटर की दूरी पर स्थित है। यह जगह हिल स्टेशन के रूप में अधिक जानी जाती है जो यमनोत्री मार्ग पर स्थित है। यहां स्थित वाटर फॉल (जल प्रपात) खूबसूरत घाटी पर स्थित है। हर साल यहां हजारों की संख्या में देशी एवं विदेशी पर्यटक यहां आते हैं।
नागटिब्बा[सम्पादन करी]
इ जगह समुद्र तल सं ३०४० मीटरक ऊंचाई पर मसुरी सं ७० किमी दूर यमनोत्री मार्ग सं होइत नैनबागक किछ दूर स्थित अछि।
नरेन्द्र नगर[सम्पादन करी]
नरेन्द्र नगर मुनि-की-रीति सं १४ किलोमीटरक दूरी पर स्थित अछि। इ जगह समुद्र तल सं १,१२९ मीटरक ऊंचाई पर स्थित अछि।
चम्बा[सम्पादन करी]
चम्बा मंसूरी सं ६० किलोमीटर आर नरेन्द्र नगर सं ४८ किलोमीटरक दूरी पर स्थित अछि। इ स्थान समुद्र तल सं १६७६ मीटरक ऊंचाई पर स्थित अछि।
सेम मुखेम[सम्पादन करी]
इ जगह समुद्र तल सं २९०३ मीटरक ऊंचाई पर स्थित अछि। इ मन्दिर नाग राजक अछि। इ मन्दिर पर्वतके सबसं ऊपरी भागमे स्थित अछि।
धनौल्टी[सम्पादन करी]
धनौलटी एक गांव छी। जे कि चम्बा सं २५ किलोमीटरक दूरी पर स्थित अछि।
अवागमन[सम्पादन करी]
- हवाई अड्डा
- रेल मार्ग
- सड़क मार्ग


text:
मरुभूमि
मरुभूमि एक यस्त (pagal kukur ulu chor mad dog desrt)भौगोलिक क्षेत्रके कहैत अछि जत जलपात (वर्षा तथा हिमपात) अन्य क्षेत्रक तुलनामे बहुत कम मात्रामे होइत अछि । एहन क्षेत्रमे बहुत गाक्षपातक साथ जीवजन्तु देखा नै पावैत अछि। मरुभूमिमे अलग किसिमक गाक्षपातक साथ जीवजन्तुसभ पावैत अछि। एहि क्षेत्रमे हावाहुरी चलैक साथ बहुत तापक्रम होइत अछि।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- "Global Deserts Outlook", United Nations Environment Programme (UNEP), २००६।, a report in the Global Environment Outlook (GEO) series.
- Global Deserts Outlook in PDF वेब्याक मेसिनमे (सङ्ग्रहित जुन १०, २००६)
- Map with biodiversity scenarios for desert areas, from the Global Deserts Outlook.


text:
पटना। पटना हाईकोर्ट हार्डिग पार्क (पटना) कए एखन धरि अत्याधुनिक पार्क क रूप मे विकसित नहि करबा पर घोर आपत्ति जाहिर केलक अछि। कोर्ट एहि मामला क सुनवाई 31 अक्टूबर कए निर्धारित केलक अछि। ओहि दिन नगर विकास विभाग क प्रधान सचिव आ बिहार अर्बन इंफ्रास्ट्रक्चर कारपोरेशन क प्रोजेक्ट मैनेजर कए कोर्ट मे उपस्थित रहबाक निर्देश देल गेल अछि। यैह कारपोरेशन क माध्यम स एहि पार्क क विकास कैल जा रहल अछि।
न्यायाधीश एसएन हुसैन क एकल पीठ हार्डिग मेमोरियल ट्रस्ट क याचिका पर सुनवाई क दौरान कहलक जे शहर क अनेक पार्क कए विकसित कैल जा रहल अछि मुदा पटना क हृदयस्थल पर स्थित सबस पूरान हार्डिग पार्क (नव प्रस्तावित नाम वीर कुंवर सिंह पार्क) कए विकसित नहि कैल जा रहल अछि।
ज्ञात हुए जे हार्डिंग पार्क पटना क सबस पूरान पार्क अछि आ एकरा दरभंगा क महाराजा रामेश्वर सिंह तखन बनबेने छलाह जखन लार्ड हार्डिंग पहिल बेर पटना आयल छलाह। कहल जाइत अछि जे लार्ड
हार्डिंग पटना मे पार्क नहि रहबा पर शहर क हंसी उडेने छलाह, एकर बाद रामेश्वर सिंह इ पार्क बना कए हुनका उपहार स्वरूप भेंट क देलथि। एहि पार्क क नाम पहिने अंग्रेज आ फेर राज्य सरकार अपन अपन स्वार्थ कए देखैत रखैत रहल। मुदा दरभंगा इ सनेस पटना स मिटेबाक कोशिश एखनो जारी अछि।
एहि पार्क कए विकसित करबाक योजना छह वर्ष स विचाराधीन अछि। राज्य सरकार विकास नहि क रहल अछि। एहि संबंध मे दायर एकटा अपील राज्य सरकार 2009 मे हारि चुकल अछि। कोर्ट क अनुसार स 2008 मे आदेश जारी कैल गेल छल जे नौ मास मे एकरा अत्याधुनिक पार्क क रुप मे विकसित कैल जाए। मुदा एखन धरि इ नहि भ सकल अछि।
कोर्ट सुनवाई क पिछला तिथि मे राज्य सरकार स कहने छल जे एहि ठाम स धरनास्थल हटाउल जाए। एहि पर सेहो जिम्मेदार संस्था दिस स एखन धरि कोनो संतोषजनक जवाब नहि भेटल अछि। कोर्ट क अनुसार एहि तमाम तथ्य स सरकार कए अवगत कराउल जाए।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna